Gaji Puluh Ribu, Pilot Ini Kongsi Syarat Wajib Kena Ada

Ramai yang mempunyai impian untuk bergelar ‘Pilot’ atau Juruterbang. Populariti kerjaya ini sungguhnya menjadi idaman semua orang.

DISEBALIK KERJAYA MR PILOT, SYARAT WAJIB MESTI ADA ‘3K’

Mengejar Impian Di Awan Biru – Inspirasi Filem Top Gun 1986
Relax… Tak Panjang Pun ✈

” Tidaklah penting dari mana kita berasal, yang lebih penting adalah ke manakah kita akan melangkah”.

Aku percaya semua orang punyai impian. Impian itulah pemberi semangat dan motivasi untuk kita berjaya.

Cubalah untuk mencapai setinggi mana pun impian kita. Kalau gagal, paling tidak kita dah mencuba.

Belum cuba, belum tahu… Kata Sudin kepada Aziz dalam cerita “Seniman Bujang Lapok”Betul tak.

Aku sendiri tidak pernah menyesal atau malu mengaku dilahirkan dalam keluarga kurang berkemampuan.

Malah aku rasa bersyukur kerana kehidupan aku sebagai anak kampung punya kisah yang berwarna-warni.

Pendek kata, macam-macam fasa kehidupan telah aku lalui dan kerana kemiskinan itulah menjadikan aku kuat dalam mengharungi dugaan kehidupan.

Aku masih teringat saat susahnya hidup masa aku kecil dulu. Sebiji telur goreng dipotong dua, setengah buat makan tengahari, setengah lagi buat makan malam.
Aduh, ter flashback pulok cerita sedih dulu.

Ok, lets back to the main story..
Berbalik kepada cerita mengejar impian, jarang impian dikaitkan dengan benda yang kita tak suka.

Masa aku sekolah dulu, cerita “Top Gun” lakonan “Tom Cruise” aka “Maverick” menjadi pujaan dan kegilaan ramai.

Aku pun tak tahu tang mana yang bestnya filem tersebut. Mungkin kerana ketampanan pelakonnya yang kelihatan macho serta kehebatan jet pejuang beraksi di udara menjadi tarikan utama filem tersebut.

Akibat dari filem itu, maka ramailah anak muda yang mula bercita-cita menyimpan impian untuk menjadi seorang juruterbang termasuklah aku…
Konon nak jadi macho cam “Maverick”. Pakai spec mata hitam “rayban” sambil bawa motor tak pakai helmet.

SYARAT WAJIB MESTI ADA ‘3K’

Nak jadi pilot dekat M’sia ni mesti ada 3K:

1. Kepandaian: Wajib dapat 5 kredit dalam SPM (Subjek English,Math,Fizik dan 2 subjek lain).

2. Kesihatan: Wajib sihat, tinggi yang mencukupi, tidak buta warna dan BMI dibawah 35. Medical Certificate Class 1 atau 2.

3. Kemampuan: Mampu membayar yuran lesen RM430K ke RM460K.

Jika kita tidak mampu untuk bayar dengan duit sendiri, bolehlah cuba memohon menyertai Tentera Udara, Pasukan Gerakan Udara PDRM, APMM, Bomba atau kadet pilot airlines seperti MAS dan AirAsia.

Tapi perlulah diingat, peluang adalah sangat terhad. “Only the best among the best” saja yang akan dipilih dan terpilih.

Agensi seperti Mara dan Yayasan negeri juga ada menyediakan pinjaman. Berdoalah, jika rezeki Allah dah tertulis, Insyallah pasti ada rezeki kita.

Alhamdulillah, aku adalah antara insan terpilih yang bernasib baik dipilih olehNya diberikan kesempatan untuk mengapai cita-cita dan impian.

Moral Of The Story, apabila mendapat peluang, buatlah yang terbaik, “Do your best”. Kadangkala peluang hanya terhidang sekali sahaja untuk kita mencapai impian kita.

Di saat kita merasa ingin berhenti, fikirkan tentang mengapa kita memulakannya. Think about your “dream” and your “Big Why”.

Kejayaan memburu impian tidak akan datang tanpa usaha, tidak akan datang tanpa doa dan tidak akan datang tanpa tawakal.

Terima kasih pada yang sudi baca hingga habis coretan kali ini. Semoga coretan ini dapat memberikan manfaat kepada semua…

Selamat memburu impian.

ANTARA ANUGERAH YANG DIPEROLEHI

GAJI LUMAYAN

Sebelum ni ramai yang tanya Aku berapa gaji Pilot kat Malaysia ni kan.
Oklah hari ni Aku share gaji Pilot kat MYAirline yang terkini di kongsikan oleh mereka. Syarikat penerbangan ini khabarnya sedang mencari pilot bagi mengisi kekosongan di syarikat tersebut.

Gaji pilot adalah berbeza-beza mengikut “seniority” dan juga berbeza bagi setiap syarikat penerbangan. Jangan ingat semua sama saja ye.

Pilot yang kerja di luar negara tu tak payah tanyalah ye… Malas Aku nak cerita. Buat ramai pilot marah kat Aku je nanti.

Sebenarnya Aku dan rakan-rakan pilot tak berapa suka nak cerita pasal gaji ni tapi kita ambil yang positiflah…Niat untuk menggalakkan lebih ramai anak-anak muda kita menceburi bidang ini.

Moga sharing ini dapat menggalakkan lebih ramai anak-anak golongan marhaen cam Aku ni yang bersemangat menjadi pilot suatu hari nanti.

Ingatlah, ilmu itu pelita kehidupan. Hanya dengan ilmu yang dapat membawa keluarga kita keluar dari kepompong kemiskinan


Tak Susah Pun Jaga Hati Ibu Mentua, Tip Mudah Menantu Wajib Tahu!

Bila sebut sahaja ibu mentua, ramai daripada kita yang memberikan pesepsi yang kurang senang. Walaupun hanya sekadar ibu mentua, mereka juga sebenarnya inginkan hak yang sama dengan ibu kandung. Usahlah dibezakan kerana kedua-dua mereka juga sebenarnya adalah ibu kita.

Berdasarkan hasil kajian yang dilakukan oleh University of Wisconsin-Stevens (USWP), Amerika Syarikat membuktikan bahawa memang benar kebanyakan hubungan antara ibu mentua dan menantu wanita seringkali tidak aman dan harmoni. Banyak konflik yang diutarakan antara hubungan dua hala ini, iaitu ibu mentua dengan menantu wanita.

Dalam masyarakat kita, konflik melibatkan ibu mentua juga sering kali diajukan oleh pelbagai pihak. Namun benarkah semua ibu mentua dan hubungan yang terjalin ini tidak begitu serasi. Atau kita hanya terikut-ikut dengan pandangan orang lain, sehinggakan keadaan kita jadi lebih buruk.

Menyelami perasaan ibu mentua, itu adalah tip terbaik bagi kita dalam membentuk hubungan yang lebih harmoni. Cubalah mendekati dan mengenali dengan lebih peribadi siapa ibu mentua kita. Mungkin dengan cara ini buat hubungan kita jadi lebih hebat. Malah lebih rapat daripada anaknya sendiri. Tak mustahil kan?

Lima perkara yang diinginkan ibu mertua yang perlu anda ketahui. Jadi ia sebagai tip untuk lebih mengenali ibu mentua kita.

1.Keutamaan
Semua ibu ingin diutamakan dalam apa jua perkara. Begitu juga ibu mertua kita. Hubungilah dia saban hari dan berkongsi apa sahaja jika selagi mampu. Berdiskusi dan bertanya pendapat pasti membuatkan ibu gembira.

2. Kongsi Kasih
Ibu mertua adalah seorang ibu yang telah memberikan segenap jiwa dan raganya untuk anak lelaki tersayangnya. Beliau menginginkan janji bahawa kita tidak akan merebut tempatnya di hati anaknya. Jadi berbahagilah kasih sayang dengannya sekali sekala. Beri dia waktu untuk bersama anaknya. Mungkin sekali sekala biarkan suami kita keluar berdua dengan ibunya.

3. Waktu Bersama
Sama seperti ibu, ibu mertua anda juga perlukan perhatian. Sebolehnya dia mahu menghabiskan waktu untuk lebih mengenali wanita yang hidup bersama anak lelakinya. Perkongsian bersama itu pastinya buat anda lebih saling mengenali.

4. Cara Didikan
Boleh dikatakan ibu mertua mahu anda mendidik cucunya sama seperti dia mendidik anak-anaknya. Jika tidak dapat mengikuti kesemuanya, ambil sahaja beberapa perkara positif yang dapat dikongsikan dalam membesarkan anak. Tentunya didikan yang baik menjadi panduan malah ibu mertua juga pasti amat menyenanginya. Pasti hubungan jadi lebih harmoni.

5. Sentiasa Dekat
Walaupun berada jauh daripada depan matanya, seorang ibu tentu inginkan anaknya sentiasa dekat dengannya. Jadi sebagai menantu, kitalah yang harus bijak mendekatkan jarak ini. Telefon selalu dan ajak suami kerap pulang ke kampung adalah langkah paling bijak.

6. Jangan Jarakkan Hubungan
Setelah anak berkahwin, ibu mentua sentiasa inginkan perkembangan mengenai anaknya. Bagaimana menantunya menjaga anak lelakinya dengan baik ataupun tidak. Semua ini sentiasa berlegar di hati seorang ibu. Bimbang anak lelakinya dikuasai isteri sepenuhnya.

Jadi belajarnya untuk mendekatkan diri dengan ibu mentua kita. Paling penting jangan sesekali menjarakkan hubungan dengan anaknya. Minta suami sentiasa menelefon ibunya adalah langkah tepat.


Nak Beli Rumah Idaman, Ini Perancangan Kewangan Yang Kena Ambil Peduli Baru Impian Menjadi Kenyataan!

Semua orang mempunyai rumah idaman. Bagi pasangan yang baru mendirikan rumah tanga pastikan inginkan kediaman baru. Malah ia memberi lebih privacy kepada mereka.

Namun, akibat tiada pengurusan wang yang sempurna impian jadi musnah. Usah putus asa, masa ada lagi untuk anda merancang kewangan dengan baik.

Ikuti panduan ini, supaya anda berbelanja secara berhemah.

1)Mempunyai pendapatan tetap

Untuk membeli rumah idaman, pastikan korang mempunyai pendapatan tetap. Semak status kewangan, adakah masih mempunyai baki yang mencukupi dari duit gaji untuk membuat simpanan. Jika tidak, cari pekerjaan lain yang boleh mengukuhkan pendapatan anda.

2)Tentukan target simpanan

Tentukan dahulu pada waktu bila korang ingin beli rumah. Jika korang rancang untuk membeli rumah pada tahun berikutnya, tetapkan jumlah simpanan dan berapa lama untuk korang menyimpan.

3) Buat senarai perbelanjaan

Senaraikan setiap perbelanjaan korang setiap minggu, bulan dan tahun. Rekodkan juga setiap keluaran duit. Dari situ, korang boleh buat analis apa yang perlu dan tak perlu untuk korang. Ini untuk memudahkan, simpanan duit untuk beli rumah idaman itu.

4) Tambahkan pendapatan

Cuba berusaha untuk tambahkan lagi pendapatan. Contohnya, korang boleh belajar buat side income dengan cara bisnes online, dropship atau agen untuk sesuatu produk.

5) Disiplinkan diri

Disiplin diri perkara yang paling penting sekali korang kena terapkan dalam diri. Takde disiplin macam mana nak menyimpan, kata nak ada rumah idaman. So, sentiasa disiplin dalam menyimpan duit. Utamakan dahulu keperluan daripada kemahuan.
Sebenarnya, banyak cara boleh kita praktikkan untuk simpan duit. Terpulang kepada diri kita sendiri macam mana dan bagaimana untuk kita menyimpan duit. Kita yang nak benda tu, kita kena usaha sendiri. Biarkan sesiapa yang memperkecilkan usaha kita, bukannya mereka nak tolong pun. Tetap usaha semampu boleh

Sumber: tuanbri.com

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Persis Permaisuri Luar Negara, Majlis Bersanding Pelakon Reen Rahim Ramai Terpukau

Tahniah di ucapkan kepada pelakon Reen Rahim, 34, selamat bergelar isteri kepada ahli perniagaan, Ahmad Nur Hazim Zainal Abidin, 28, pada majlis pernikahan di Boraombak Marina, di sini, malam tadi.

Pasangan itu dinikahkan bapa Reen, Abdul Rahim Abdul Kadir di hadapan Pendaftar Nikah Putrajaya, Hafizan Ibrahim.

PERSIS SEORANG PERMAISURI

Berkongsi momen persandingan di Instagram miliknya, Reen kelihatan berseri-seri mengenakan persalinan songket berona coklat rekaan fesyen terkenal Rizman Ruzaini. Bukan itu sahaja, dipadankan dengan barang kemas mewah Cerew Jewels,

Meninjau di ruangan komen, pesona menawan dan anggun majlis persandingannya, ramai yang memuji kecantikan Reen dikatakan persis seorang permaisuri.

Terdahulu, pasangan tersebut memaklumkan telah berkenalan sejak dua tahun lalu sebelum mengambil kata sepakat menjalin pertunangan pada 12 Ogos lalu.

Pelakon Daddyku Gangster itu sebelum ini merahsiakan identiti bakal suaminya, namun mendedahkan perkahwinan mereka mendapat tajaan bernilai RM15 juta dalam pelbagai bentuk.


Suami Isteri Makan Berdulang Makin Erat Kasih Sayang Bentuk Keluarga Bahagia

Setiap pasangan yang berkahwin pastinkan inginkan hubungan yang bahagia sehingga ke akhir hayat. Memang benar akan ada cabarannya apabila berumahtangga. Namun ia asam garam kehidupan setelah bergelar suami isteri.

Namun, untuk bahagia tentu ada caranya. Selain persefahaman, tolak ansur dan saling berkasih sayang, cara hidup juga mempengaruhi kerukunan rumahtangga.

Misalnya makana berdulang bersama pasangan adalah antara cara yang dapat membentuk keharmonian rumahtangga. Melalui perkongsian Ustazah Noor Laila Aniza Zakaria diharap menjadi panduan bersama agar rumahtangga harmonis.

Sahabat yang di rahmati Allah..

Jarang sekali kita mendengar pasangan suami isteri makan berdulang bersama. Kemanisan sebegini dianggap pelik bagi sesetengah orang. Namun begitu makan dalam dulang sebenarnya adalah salah satu sunnah Nabi Muhammad SAW. Ustazah Noor Laila Aniza Zakaria ada kongsikan kepada anda bagaimana mereka mengaplikasikan kaedah tersebut.

Ceritanya begini. Kami makan dalam dulang kecil, sudah enam tahun. Kalau dulu masa mula-mula kahwin, mahu merajuk dibuatnya. Kita orang perempuan baru satu suapan, tetapi suami sudah 3-4 suapan di mulut. Nasi dalam dulang pula semakin berkurangan. Terkulat-kulat tengok nasi semakin sedikit dan suami dengan wajah berselera buat muka tak bersalah.

Tambahan pula, kalau kita nak makan mengikut selera kita, nasi tak nak kuah tetapi suami pula nak kuah. Jadi, habis bahagian nasi kita pun berkuah basah juga. Sungguh, tak best langsung.

Tapi lama kelamaan, itulah yang mengikat rasa. Dari tidak peduli, kepada ambil tahu. Dari sendiri-sendiri, fikir juga orang lain. Lama kelamaan suami faham bahawa saya jenis yang makan perlahan. Maka suami menunggu. Kadang-kadang suami akan suap saya. Dan lama kelamaan, baru suami faham lauk apa yang saya suka, lauk apa yang saya tak nak. Jadi, nasi saya tidak terkena bahagian kuah yang saya tak berkena. Tolak ansur makin menyimbah, tidak lagi kira tekak sendiri.

Saya tahu suami makan cepat, lalu saya kata.

“Abang makanlah, sayang tak nak banyak-banyak,” tolak nasi ke arahnya tetapi suami akan tolak semula.

“Eh? Sayang makanlah, sikit je sayang makan,” balas suami

Akhir sekali, kalau ada semulut saja nasi, mesti suami bahagia dua sebab saya akan tinggalkan yang last itu untuk suami dan suami tetap nak saya makan juga suapan yang last itu.

Begitulah kalau dahulu rasa berkira-kira dalam hati.

“Nanti nasi aku habis cepat sebab makan dalam dulang,”

Sekarang rasa tak lalu nak makan kalau tak makan dalam dulang bersama. Makan seorang rupanya tak sedap. Makan satu pingan kongsi, orang kata tak puas tetapi itu nikmat bagi kami. Makan satu dulang mungkin pelik bagi yang tidak pernah merasa, masing-masing pinggan sendiri tetapi untuk kami, itulah cinta yang membuahkan bahagia.

Cubalah, bahagia banyak rencah dan cara. Bagi yang memahami dan mahu mengikut sunnah.


Dulu Nak Kering Letak Belakang Peti Ais, Murid Cipta Pengering Kasut Raih Pujian

Anak-anak akan menjadi insan yang baik, berrtanggungjawab serta cermerlang sekiranya mereka membesar di bawah didikan ibu bapa yang baik.

Malah ia juga membantu merangsang perkembangan anak menjadi seorang yang kreatif. Siapa yang tidak bangga apabila anak yang masih kecil mampu mencipta untuk memberi manfaat kepada orang lain.

Tular perkongsian video di tiktok milik aniezahari, dimana seorang pelajar bersama rakan sekumpulannya membuat ‘presention’ berkenaan ciptaan yang direka oleh mereka.

Apa yang menarik, kanak-kanak berkenaan mencipta kotak pengering kasut menggunakan ‘hairdryer’ terpakai.

Idea ciptaanya adalah disebabkan keperluan untuk mengeringkan kasut lantaran ketika ini musim hujan dan hal ini sangat memudahkan setiap orang terutamanya pelajar, untuk mengeringkan kasut mereka.

“Saya ada 4 orang kawan yang membantu mengusahakan pengering kasut ni.”

Kata murid ini lagi, kos untuk menghasilkan pengering kasut ini hanya RM50. Malah mereka hanya menggunakan pengering rambut terpakai.

WARGAMAYA BERI PUJIAN

Hebat kreativiti kanak-kanak ini. Rata-rata netizen meluahkan rasa kagum melihat ciptaan kanak-kanak itu. Antara komen adalah seperti berikut

“hebat…semoga terus maju dik.”

“wahh hebat… tahniahh anak raub.”

“Bagus dik, sbb setau den lah, belum ada lagi pengering kasut, zaman² akak dulu dik, kasut basah, buh tepi peti ais utk keringkan.

“terbaik dik,klu abg dlu lepas tgok doraemon baru ingat nk basuh kasut,letak belakang peti ais pagi confirm kering.

“kreatifnya dik, akak dulu balut dengan tisu, sumbat pulak kertas koyak dari buku latihan banyak banyak .”


9 Benda Lebih Kotor Daripada Mangkuk Tandas Rumah.  Awas, Nombor 8 Paling Tak Sangka. Ibu-ibu Kena Baca Ni!

Seringkali kita merasakan bahawa tandas merupakan kawasan yang paling kotor dirumah dan pusat  pembiakan segala bakteria dan kuman.

Namun begitu, mengikut kajian para saintis, terdapat tempat yang lebih kotor dari mangkuk tandas di rumah, tanpa kita menyedarinya. Berikut adalah senarai tersebut :

1) Sinki Dapur

Sinki Dapur sering digunakan dalam penggunaan harian. Apatah lagi jika anda kerap memasak dan menghabiskan masa didapur. Bayangkan terdapat lebih 500,000 jumlah bakteria pada setiap inci persegi dalam lubang sinki sahaja.

2) Suis Lampu / Kipas

Pernahkah anda mengelap atau membersihkan suis lampu atau kipas? Jika tidak pernah, baik masukkan dalam  rutin pembersihan rumah anda. Ini kerana selama bertahun-tahun tangan kotor anda menyentuh suis tersebut ia menyumbang kepada 217, 000 jumlah bakteria per inci persegi.

3) Tombol Pintu

Seperti yang anda tahu, tangan adalah salah satu bahagian tercemar. Menyentuh tombol pintu, yang juga jarang dibersihkan mengakibatkan kuman dan bakteria dari orang lain yang telah menyentuh tombol itu berpindah ke tangan anda.

4) Papan Kekunci Komputer

Dalam satu kajian rawak daripada 33 Papan Kekunci Komputer, empat daripadanya dikategorikan “Merbahaya untuk kesihatan”.Oleh itu adalah penting lap bersih Papan Kekunci Komputer dengan kain dan detergen ringan demi menjamin kebersihannya.

5) Wang/Duit

Pesuruhjaya Kajian Kesihatan mendapati terdapat 135, 000 jumlah bakteria daripada satu not wang kertas dan purata jumlah 126, 000 dari not wang kertas yang lain. Oleh itu, pastikan anda membasuh tangan dengan bersih setelah mengendalikan wang yang banyak.

6) Span Basuh Pinggan

Rekahan dalam span membuat ia sukar untuk membunuh dan membasmi bakteria dan kuman.Pengguna span secara umumnya hanya memindahkan bakteria dari satu tempat ke tempat lain. Cara yang mudah untuk membersihkan span adalah, panaskan dalam ketuhar gelombang microwave lebih kurang 60 saat selain  ia akan menghilangkan bau juga.

7) Pemegang Pintu Peti sejuk

Seperti tombol pintu , pemegang pintu peti ais juga diguna oleh semua penghuni rumah dan menjadi tempat berkumpulnya banyak bakteria.

8) Telefon bimbit

Ia  digunakan secara meluas dalam penggunaan seharian. Mengikut kajian ianya mempunyai 18 kali ganda kuman dan bakteria berbanding tempat duduk tandas.Bersihkan dan menggunakan tisu antibakteria.

9) Alat Kawalan Jauh TV

SARS, MRSA dan VRE antara bakteria yang mudah dipindahkan melalui Alat Kawalan Jauh Telivisyen. Terutamanya Alat Kawalan Jauh Telivisyen di Hotel, pastikan anda bersihkan dahulu dengan tisu basah ataupun balut ia dalam plastik semasa penginapan anda di mana-mana hotel.


“Terima Kasih Semua Atas Doa & Ucapan.” Sheera Iskandar Selamat Bersalin Bayi Perempuan. Tahniah!

Pelakon Sheera Iskandar yang telah selamat melahirkan cahaya mata sulungnya.

Berita gembira tersebut dimuatnaik menerusi laman Instagram oleh suaminya, Mohd Halim Abd Ghani menerusi platform akaun media sosial Instagram aktres berkenaan.

“Bismillahirahmanirrahim Alhamdulillah Syukur kehadrat Illahi segala puji bagi Allah yang maha Esa.

“Isteri Saya Sheera selamat melahirkan Puteri Kami pada 22-05-2022 jam 1931hrs,” tulisnya.

Mohd Halim turut berkongsi rasa terharu dan berterima kasih kepada semua yang telah mendoakan kesejahteraan buat isterinya.

“Jutaan Terima kasih kepada semua atas doa dan ucapan. Terima kasih juga buat para petugas PPUKM, Doktor2 dan nurse2 yang telah menjaga dengan baik anak dan isteri Saya yang tercinta,

“Saya amat menghargainya Hanya Allah swt sahaja yang dapat membalasnya Amin amin ya rabbal alamin#syukur #baby #sheerahalim,” tulisnya dikapsyen.

Untuk rekod, Sheera dan suami mendirikan rumahtangga pada 4 Mei 2021.

Sheera atau nama sebenarnya Tengku Shahira Ilani Tengku Iskandar sebelum ini pernah berkahwin pada 2015 sebelum bercerai pada hujung 2018.


Rawat Baran Suami, Ustazah Ni Saran Setiap Kali Masak Tiup Dengan Bacaan Surah Al Fatihah!

Meskipun marah itu adalah emosi normal bagi setiap antara kita, namun penting untuk tahu mengawal kemarahan dengan cara sebaiknya agar rasa marah tidak menjadikan seseorang itu bersifat panas baran.

Diakui orang yang panas baran bukan sahaja berdepan masalah dengan dirinya sendiri malah mengganggu emosi dan hubungan sesama manusia yang dekat dengannya.

Umpamanya jika si suami mempunyai sifat baran dalam diri, hubungan suami isteri akan menjadi tidak harmoni dan tidak bahagia. Apatah lagi sekiranya pernah ‘angkat tangan’ kepada isteri akibat perasaan marah yang tidak terkawal.

Jadi persoalannya apakah daya isteri dan bagaimana harus dilakukan untuk bantu mengawal kemarahan atau sifat panas baran si suami?

Menjawab persoalan ini, pastinya ada banyak cara yang boleh diusahakan dan salah satunya adalah dengan cara yang dikongsikan oleh Ustazah Nazirah Abd Rahim di akaun facebooknya.

Menurutnya, suami panas baran itu ertinya “banyak api” dalam badan.

Ustazah bagi tips SEJUKKAN “api baran” tu mudah saja yang penting

caranya

yang panas jadi sejuk

yang terbakor jadi suam

yang rentung jadi sejuk

insha Allah yakin PENAWAR AL QURAN

Pesanan saya jangan baca depan mak mertua. Saya bimbang ada salah faham nak jampi anaknya parah nanti.

Perhatikan respon suami selepas makan masakan yang dibacakan AL FATIHAH SURAH RUQAYYAH DAN PENAWAR SEGALA PENYAKIT

jika ada “gangguan” suami akan

Terus amalkan dalam masakan ia lebih mudah nak rawat baran suami insyaAllah. Amalan ini akan ambil masa untuk lihat kesan. Ia perlukan amalan konsisten dan sabar .

InsyaAlllah puan akan lihat suami semakin sabar dan kurang barannya insya Allah dan semakin peyayang dan romantik.

haza min fadzli rabbi


Guna Trik Ni Bila Ajar Anak Untuk Cepat & Mudah Jawab Soalan Matematik!

Bab menghafal sifir bukan sahaja anak-anak kita agak payah untuk kuasainya malah jika ditanya secara spontan, kita sebagai orang dewasa pun kadang-kadang terlupa juga. Pun begitu tahukah anda, sebenarnya ada cara dan trik yang mudah boleh dipraktikkan oleh anak-anak kita dan tanpa perlu menghafal sifir sekali pun, tetap boleh menjawab soalan berkaitan darab dengan cepat, mudah dan tepat.

Nak tahu bagaimana, fahami apa yang dikongsikan ini. Jom semak.

Sifir Lima

Cukup mudah, contohnya tuliskan terlebih dahulu nombor sifar kemudian diikuti dengan angka seterusnya 1,1 kemudian 2,2 dan 3,3 hinggalah seterusnya secara ke bawah. Kemudian letakkan angka di sebelah urutan nombor tadi dengan bermula nombor lima kemudian sifar secara berselang seli; ditulis juga secara menurun ke bawah.

Sifir Enam

Uniknya untuk sifir enam perlu menggabungkan jawapan bagi sifir lima yang ditulis menurun ke bawah dan kemudian setiap satu nombor tersebut ditambah dengan turutan angka satu hingga sepuluh secara tertib untuk mendapatkan jawapannya. Cukup unik dan mudah!

Sifir Tujuh

Satu pendekatan yang cukup unik, minta  anak-anak kita hafal nombor telefon ini dan dengan mudah secara aoutomatinya menjawab persoalan hasil darab sifir 7 dengan begitu pantas. Ini triknya.

Sifir 8

Mencari jawapan hasil darab sifir 8  juga tidak lagi membuatkan anak-anak pening kepala. Tuliskan sahaja formula ini dan sekelip mata dapat jawapannya.

Sifir 9

Teknik ini cukup ringkas, hanya dengan menulis angka sifar hingga sembilan secara menegak ke bawah dan satu bahagian lagi ditulis menaik ke atas, jawapan bagi hasil darab sembilan sudah diketahui dengan mudah tanpa perlu lakukan kira-kira yang mengambil masa untuk diselesaikan.

sumber : #temyraclemanir


Hari Raya Semua Nak Bergembira. Jadi Tolong Jangan Rosakkan Mood Sanak Saudara Dengan Perkara-perkara Ni!

Tidak sabar rasanya bertemu dengan sanak saudara bagi meraikan hari raya yang mulia ini.

Pun begitu, dalam berkumpul sanak saudara tentu macam-macam ragam dan karenahnya.

Tidak mahu tindak tanduk kita merosakkan mood berhari raya, ketahui dulu apa dia perkara penting yang kalau boleh kita jangan buat.

10 Jangan Buat Ketika Hari Raya. Nombor 10 Paling Penting. Sila Hadamkan.

Ramailah anak-anak perantauan dari bandar pulang ke kampung untuk menyambut hari raya bersama keluarga tercinta. Dalam kita berhari raya, ada beberapa perkara yang kita perlu ambil tahu. Antaranya :

1. Jangan Bagi Mak Buat Kerja

Mak ni kalau anak-anak balik kemain lagi gembiranya dia. Tetapi jangan pula kau ambil kesempatan. Bila balik nanti baju mak basuhkan, pinggan mak cuci. Pastu mak juga yang masak. Kau tu tak tolong apa pun. Kasihan la dekat mak. Sama-sama la bantu, baru meriah.

2. Jangan Tak Bagi Duit Raya Kepada Mak Ayah

Bagi la duit raya kat mak walaupun sedikit. Bagi setakat yang mampu. Duit setiap bulan yang kau bagi tu lain. Biar la mak ayah seronok sikit.

3. Jangan Lupa Bawa Buah Tangan

Janganlah balik dengan tangan kosong. Bawa apa-apa barang makanan seperti kek, kuih muih dan sebagainya. Sekurang-kurangnya ada juga buah tangan buat yang menanti.

4. Jangan Asyik Dengan Telefon Pintar

Bukan tak boleh main telefon tetapi biar berpada-pada. Jangan 24 jam asyik dengan telefon je.

5. Jangan Menunjuk-nunjuk

Kita adik-beradik, saudara mara tidak perlu nak menunjuk-nunjuk sapa lagi kaya. Jangan duk datang beraya tayang barang kemas sampai ke lengan. Jangan duk sembang baru beli kereta baru, baru beli telefon Iphone X, duk cerita balik bercuti oversea. Hormat adik beradik yang kurang kemampuan daripada kita.

6. Jangan Cakap Lepas

Kalau bersembang dengan sedara mara atau sahabat handai, jaga kata-kata. Jangan cakap main sedap mulut je. Dah elok bermaaf-maafan, ada pulak yang bermasam muka nanti.

7. Jangan Mengeluh

Bila balik kampung, jangan nak mengeluh kalau rumah sempit la, bilik tak cukup selasa la, panas la. Tidur ramai-ramai kat ruang tamu pun syok juga. Setahun sekali kan. Tapi pastikan aurat terjaga.

8. Jangan Mudah Sentap

Jangan mudah terasa dengan tutur kata adik beradik ipar duai. Dorang saja nak bergurau. Kau yang cepat emosi dan sentap sangat.

9. Jangan Malas Basuh Pinggan Sendiri

Jangan makan lepastu tinggal pinggan mangkuk dekat sink. Kesian adik perempuan bongsu kau asyik jadi mangsa. Haha. Ajar anak untuk tolong mak basuh pinggan dan kemas meja lepas makan. Anak lelaki tolong kemas rumah, sapu sampah. Baru syok.

10. Jangan Merokok Berdekatan Anak Kecil

Yang paling penting, JANGAN merokok dalam rumah, dekat ruang tamu, atau di meja makan. Asap merokok boleh lekat dekat sofa pastu anak-anak duk main. Boleh membahayakan kesihatan. Kalau nak merokok kau pergi merokok jauh-jauh dekat luar rumah.

Tu antara perkara yang kau kena ingat. Hari Raya kan hari untuk bergembira. Jadi, jangan rosakkan mood orang lain untuk beraya.

Sekadar berpesan-pesan.


Bersanding Sendirian Pengantin Lelaki Ni Menangis Tak Mampu Tahan Emosi, Raih Perhatian!

Lazimnya bila kita pergi ke majlis perkahwinan akan ada pasangan mempelai yang duduk di pelaminan, tersenyum manis. Namun lain pula pengalaman tetamu bila menghadiri majlis perkahwinan Muhammad Iqbal, 21 yang berlangsung pada beberapa bulan yang lalu.

Dilihat pengantin duduk bersendirian tanpa ditemani isterinya hingga membuatkan dia tidak dapat menanggung sebak di hati hingga menitiskan air mata di hari bahagianya.

Kisah Muhammad Iqbal, 21, yang juga anggota polis itu  sebenarnya mendapat perhatian selepas isterinya, Nor Syafiqah Rozita Rody, 24, memuat naik rakaman video kenangan ketika majlis persandingan itu di TikTok kelmarin.

Berkongsi kisah sebenar sebagaimana yang dikatakan di dalam laporkan Harian Metro, difahamkan Muhammad Iqbal yang menetap di Batu Caves, memaklumkan majlis persandingan itu sepatutnya diadakan pada 12 Disember tahun lalu namun terpaksa ditunda ke tarikh lain kerana dipanggil melapor diri sebagai anggota polis seterusnya ke pusat latihan.

“Jadi, isteri pilih untuk melangsungkan majlis persandingan pada 29 September lalu sempena ulang tahun pertama perkahwinan kami.

“Dua minggu sebelum majlis, kami bersama-sama pergi mencuba busana pengantin malah semua persiapan sudah dibuat.

“Ditakdirkan, sehari sebelum majlis iaitu pada 28 September, saya bawa isteri ke klinik kesihatan untuk periksa bayi dalam kandungan tetapi doktor dapati isteri lemah akibat alahan teruk kemudian merujuknya ke Hospital Selayang sebelum dimasukkan ke dalam wad,” ceritanya lanjut.

Akur Nasihat Doktor

Menurutnya, dia cuba berunding dengan doktor untuk mendapatkan kebenaran isterinya keluar dari wad.

“Dalam pertemuan itu, doktor nasihatkan saya untuk biarkan isteri terima rawatan di wad.

“Ia kerana doktor khuatir berlaku perkara tidak diingini kepada isteri dan bayi dalam kandungan sekiranya saya berkeras.

“Jadi saya akur dan memikirkan keluarga isteri sudah datang dari Sabah serta tetamu sudah diundang maka saya teruskan juga majlis,” ceritanya lagi.

Tidak Mampu Kawal Emosi

Muhammad Iqbal berkata, hatinya ketika itu sedikit terubat apabila dapat membuat panggilan video dengan isterinya ketika di atas pelamin.

“Saya cuba mengawal emosi tetapi menangis juga akhirnya sewaktu berjalan masuk ke dewan majlis dan berada di atas pelamin. Keluarga saya dan isteri yang cuba tenangkan serta beri sokongan moral.

“Tetamu yang hadir terkejut juga awalnya apabila melihat saya seorang saja hadir namun faham selepas diberitahu perkara sebenar oleh pengacara majlis.

“Apa pun, saya tidak menyalahkan takdir kerana semuanya percaturan Allah. Allah uji kerana kami mampu malah saya yakin ramai lagi berdepan ujian lebih hebat,” katanya dengan tenang.

Berhubung video yang tular pula, Muhammad Iqbal terkejut kerana tidak tahu isterinya muat naik rakaman berkenaan di TikTok pada awalnya.

“Saya sedar apabila terima banyak notifikasi di telefon bimbit.

“Alhamdulillah, setakat yang saya baca semuanya positif cuma ramai persoalkan kenapa tidak teman isteri di wad.

“Hakikatnya, saya tidak boleh ada di wad sepanjang masa kecuali ketika waktu melawat. Apa pun terima kasih atas semua doa yang baik buat saya dan isteri,” katanya.

Sumber : myMetro


Cara Mudah Nak Kenal Anak Speech Delay. Fahami Carta Ini Elak Jejas Perkembangan Anak

Pastinya ramai ibu bapa nak anak yang bijak kan? Siapa yang tak nak jika anak cerdas. Namun, apabila anak menunjukkan perkembangan yang pelik dan tidak tahu membaca dan mengenal huruf tentu ada sesuatu yang perlu diketahui.

Bila anda perlu dapatkan bantuan dari pakar atau professional untuk kenalpasti dan mendapatkan rawatan jika perlu bagi masalah speech delay.

Pada umur tertentu, kanak-kanak perlu master skill tertentu untuk membolahkan mereka kembangkan skill-skill yang lain pula. Jika dah stuck pada skill-skill tertentu, perlulah rawat cepat ya sebab nanti akan mengganggu proses pembelajaran mereka
Klik gambar di bawah ni untuk menjelasan lanjut


10 Tip Rahsia Suami Isteri Kena Tahu Agar Sentiasa Romantis Rumahtangga

Dalam membina sebuah rumahtangga ke arah kebahagiaan, suami dan isteri sangat berperanan penting dalam mewujudkan keharmonian dan kasih sayang yang berterusan. Dengan itu setiap orang haruslah berazam untuk menjadi pasangan yang terbaik dan membahagiakan.

Berikut terdapat beberapa tips dalam menjadi pasangan yang terbaik dalam perkahwinan;

1# Mengutamakan Agama

Setiap perkara yang dilakukan haruskan bertunjangkan kepada Islam. Dalam perkahwinan setiap pasangan mesti mencintai pasangan kerana Allah dan menjadikan akhirat sebagai matlamat, bukan kerana rupa dan harta semata-mata.

Kita juga boleh mengajak pasangan mendirikan solat secara berjemaah dan sama-sama berpuasa sunat hari Isnin dan Khamis. Selain itu, dianjurkan juga untuk sentiasa berdoa dan memohon agar hubungan perkahwinan kita berbahagia selalu.

2# Sentiasa Memohon Restu Ibu Bapa Dan Keluarga

Restu kedua-dua ibu bapa dan mentua sangat penting. Begitu juga dengan doa mereka. Jadi, setiap kali berjumpa dengan mereka, mohonlah mereka agar mendoakan kebahagiaan rumahtangga agar berpanjangan dan dirahmati Allah SWT.

Tanpa restu dan doa, pasti kehidupan sebuah perkahwinan itu lebih sukar dan susah.

3# Menerima Pasangan Seadanya

Terimalah pasangan seadaanya dan bersyukurlah bahawa pasangan kita itu sebagai jodoh kita. Jangan sesekali memaksa pasangan untuk berubah dan mengikuti cara kita sendiri. Bahkan jangan sesekali mengharapkan pasangan terlalu terlalu sempurna dan menyamakan pasangan kita dengan orang lain.

Seharusnya, kita sendiri cuba memahami sikap pasangan dengan menerima setiap kekurangannya. Carilah keistimewaan dan kebaikannya, bukan hanya melihat pada keburukannya sahaja. Bukankah setiap manusia dilahirkan dengan sifat yang berbeza?

Jika pasangan mempunyai tabiat yang buruk sekalipun seperti merokok Jangan sesekali mengharapkan pasangan berubah serta merta.

4# Menghargai Pasangan

Hargailah pasangan dengan selalu mengucapkan ‘terima kasih’ kepadanya walau perkara yang dilakukannya adalah hal yang kecil sahaja.

Hulurkanlah pertolongan walaupun pasangan kita mampu melakukannya sendirian. Berilah nasihat, pendapat atau kata-kata semangat kepadanya sebagai tanda bahawa kita selalu berada di sampingnya dan dia begitu berharga kepada kita.

Selain itu, berilah sedikit hadiah sebagai penghargaan pada hari lahir atau ulangtahun perkahwinan walaupun hadiah tersebut murah dan kecil. Ataupun masaklah makanan kesukaannya ketika dia meraih kejayaan demi mengembirakannya. Bahkan senyum dan memegang tangannya setiap kali bertemu juga merupakan penghargaan buat pasangan kita.

5# Sentiasa Bersama-sama

Menjalani kehidupan bersama-sama dalam suka dan duka menjadikan kehidupan berumahtangga itu lebih bermakna. Keraplah melakukan aktiviti seharian bersama, seperti memasak, mengemas rumah bahkan menonton TV bersama-sama.

Jika berkemampuan, pergilah bercuti bagi mengeratkan kemesraan dan menambahkan lagi kefahaman antara satu sama lain.

Jangan biarkan pasangan melakukan hobi dan aktiviti kegemarannya bersendirian, dan jangan biarkan pasangan menghabiskan masa gembiranya bersama kawan-kawannya atau anak-anak. Sekurang-kurangnya, sertailah pasangan menonton perlawanan bola sepak walau kita sendiri tidak meminatinya.

6# Bertolak Ansur

Sikap ini sangat penting dalam hubungan suami isteri. Jika berlaku perselisihan, perlu ada sikap mengalah dan jangan mudah marah. Jangan mementingkan diri dan asyik menegakkan pendapat sendiri sehingga perselisihan tersebut berpanjangan, lebih penting utamakan hati pasangan dan tamatkan perselisihan dengan segera. Jangan sesekali kecewakan pasangan dalam apa-apa jua situasi.

7# Hormat Antara Satu Sama Lain

Menghormati pasangan sangat penting terutamanya apabila berada di hadapan orang lain, iaitu tidak menjatuhkan maruah mereka dengan tidak menyindir dan memerli pasangan, jauh sekali membuka kisah silam yang mengaibkan.

Hal ini termasuklah mengusiknya dengan alasan bergurau. Kadang-kdangn tanpa kita sedari kita telah melukakan hati pasangan dan membuatnya kecewa dan terasa hati dengan kita.

8# Sentiasa Memaafkan

Setiap manusia pasti akan melakukan kesalahan. Jadi sebagai pasangan yang baik, jangan sesekali mengulang atau mengungkit hal yang telah lepas.

Contohnya menceritakan kepada pasangan tentang percintaan kita dengan bekas kekasih lama sewaktu belajar dahulu. Hal ini akan melukakan hati pasangan dan membuatkannya cemburu serta menimbulkan pelbagai anggapan negatif lain.

Selain itu, bersedialah untuk memaafkan dan tidak harus ada sikap dendam dan merancang untuk membalas kesilapan tersebut.

9# Jujur Dan Tidak Berahsia

Bercakap benar dan tidak berbohong akan menjadikan pasangan yang sangat dipercayai. Dengan bersikap jujur juga akan menimbulkan rasa selesa.

Amalkan sikap berterus-terang antara satu sama lain dan jangan memendam perasaan tidak puas yang sedia ada.

Tunjukkan perasaan sebenar dan berterus terang untuk kebahagiaan bersama, selain menjadikan pasangan tersebut lebih terbuka dan bersefahaman, serta saling mempercayai.

10# Jauhi Perbuatan Yang Menyakiti Pasangan

Hormatilah pasangan dengan menjauhkan perkara yang menyakiti perasannya.  Jika pasangan kita tidak menyukai sesuatu yang kita lakukan dan perbuatan tersebut sememangnya tidak berfaedah, belajarlah untuk meninggalkannya demi kebahagiaan pasangan.


Stanby Lampu Kecemasan Ni Di Rumah. Modal RM 2 Je & Memang Terang Menderang Satu Rumah Bila Blackout!

Kejadian blackout atau bekalan elektrik terputus terutamanya pada waktu malam tentunya akan menyebabkan satu rumah akan bergelap. Bila ini terjadi, boleh mengundang rasa takut pada anak-anak dek kerana terlalu lama bergelap.

Namun alangkah bagusnya andai kita bersiap sedia sekiranya berlaku perkara tersebut.  Tidaklah menggelabah kita mencari lilin, lampu suluh atau pemetik api bila bekalan elektrik terputus.

Cara yang ingin dikongsikan oleh Wan Emilia Elisyhah ini tidak kurang hebatnya. Bukan sahaja menyenangkan malah bajetnya juga cukup rendah, hanya RM 2.10 sahaja.  Menariknya juga, ini bukan sahaja memudahkan kita untuk mendapatkan sumber cahaya ketika dalam kegelapan, malah yang penting anak-anak tidak lagi berasa takut hingga menagis dan menjerit bila tiada bekalan elektrik.

Nak tahu apakah perlu kita buat, jom semak perkongsian menarik ini.

Okay korang wajib beli lampu LED kat kedai ECO ni untuk waktu kecemasan time tak ada elektrik . Korang takyah dah pasang lilin , cari lighter ke psang torchlight hp ke dah lepas ni.

Korang just beli lampu LED kecik ni pastu beli batery 3A yang kecik tu .Then terus pasang dan tampal je kat dinding. Nak kukuh letak lagi double tape kat belakangnya.

Ni idea myfather myhero Wan Zool  dia yang buat dulu kat rumah.

Nak tengok sejauh mana terang lampu ni, korang tengok video kat bawah.

okay korang tengok sendiri terang ke tak terang??? tu baru 1 lampu geng. belum dua tiga kalau bergabung . 😂

Beli tu banyak sikit, boleh pasangkan kat rumah orang tua kita, senang orang tua kita click je lampu tu kalau tak ada eletrik  dan boleh juga buat meja makeup, letak kat sekeliling cermin fuhhh memang terbaik!


“Baru Bersalin Czer, Nak Balik Guna Grab RM5 Takde Duit. Suami Datang Naik Motor Jer.” Kisah Ibu Ini Cukup Menyentuh Hati, Netizen Titip Doa .

Berat mata memandang, berat lagi bahu yang memikul. Di saat orang lain hidup diulit kemewahan, keluarga kecil ini pula tak punya apa-apa. kKmiskinan yang membelenggu menyebabkan hidup mereka serba kekurangan.

Sangat menyentuh hati tatkala membaca kisah mereka yang dikongsikan  oleh Qaseh Syima. Dalam perkongsian tersebut, dia meluahkan perasaan sebak apabila berkongsi kisah mengenai seorang wanita, Siti Aisyah yang baru sahaja melahirkan bayi perempuan.

Dia yang turut bersalin kebetulan berada di sebelah katil Siti Aisyah di sebuah hospital di Taiping, Perak sebelum mengetahui kepayahan wanita tersebut.

Posting berkenaan tular di Facebook dengan mendapat lebih 5,000 perkongsian serta pelbagai komen yang rata-rata meluahkan rasa prihatin dan berharap supaya urusan wanita tersebut akan dipermudahkan.


“Saya Sendiri Pernah Buat Dan Menyesal.” Ini 15 Kesilapan Ibu Ayah Biasa Buat Bila Nak Didik Anak.

Mendidik anak-anak mengenai apa yang betul dan salah bukanlah tugas yang mudah, lebih-lebih apabila mereka telah terdedah dengan internet.

Bergelar ibu bapa, kadang-kala tidak menyedari ada kesilapan dalam mendidik anak-anak.

15 kesilapan didik anak

15 kesilapan parenting yang saya sendiri pernah terbuat dan menyesal sampai sekarang.
1. Paksa anak makan makanan yang dia memang tak suka makan.
2. Cakap “jangan mengada-ngada” ketika dia sedang takut pada sesuatu
3. Jadikan belajar sebagai satu hukuman pada anak
4. Bila dia buat perkara yang trigger emosi saya akan suruh dia pergi buat latihan membaca atau matematik
5. Marah bila anak menangis untuk perkara remeh
6. Cepat sangat melenting bila anak-anak bergaduh, terlalu bising katanya.
7. Paling marah bila anak-anak kacau masa buat kerja, sampai anak-anak takut dan tak berani kacau lagi.
8. Tidak ambil tahu perkembangan anak, semua serah bulat bulat pada isteri
9. Terlalu garang ketika mengajar, natijahnya sampai sekarang anak langsung tak nak belajar dengan saya
10. Tinggi suara ketika menegur salah anak
11. Cakap, “kakak kena mengalah dengan adik”
12. Sentap bila anak menangis atau tantrum di tempat awam
13. Belikan terlalu banyak mainan dan tidak ajar hargai mainan yang ada
14. Banyak micromanage hidup anak-anak
15. Buat tak tahu bila anak tinggi suara pada ibunya

Pengalaman saya.
Setiap kesilapan yang di buat kepada anak lambat laun akan berbalik semula pada saya.
Apa sahaja yang di ajar, anak akan ajar balik pada saya dengan cara yang tak di sangka-sangka.

Sungguh! Muhasabah itu penting, agar kita mudah nampak yang kita ni tak pernah sempurna.. Wallahu A’lam,

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Nak Pindah Rumah Tanpa Perlu Strees Lori Terlebih Muatan. Lelaki Ini Kongsi Caranya!

[su_quote]Barang rumah kita ni banyak bang, cukup ke kita sewa lori 3 tan ni? Bimbang juga dibuatnya, silap-silap kena buat dua tiga kali trip. Itu duit lagi tu nak tambah…..[/su_quote]

Keluhan dan kebimbangan yang dirasi tiap kali hendak berpindah ke rumah baharu sebenarnya boleh diredakan. Bukan dengan menyewa lori yang paling besar daripada itu, tetapi perlu bijak menyusun dan menyelenggarakan barang-barang yang ingin dibawa.

Memang benar, berpindah ini suatu proses yang cukup melecehkan dan boleh menyebabkan sesetengah antara kita jadi stress. Untuk itu, ada baiknya anda cuba ikuti  tip yang dikongsi oleh Qayy Lori SewaMurah ini untuk pastikan proses perpindahan dapat dijalankan dengan teratur dan dalam masa yang sama boleh menjimatkan kos untuk sewaan lori.

Teknik Pengasingan Barangan

Kerja-kerja pengasingan dan pembungkusan barang perlu dibuat awal agar anda tidak terasa terbeban bila tiba waktu yang ditetapkan tiba. Untuk itu perhatikan cara yang disarankan oleh Qayy ini.

[su_button]Barang Kecil [/su_button]
Pakaian,kasut,barang dapur,barang perhiasan,buku-buku,mainan anak-anak dan lain-lain seeloknya dibungkus dalam kotak..dan kotak seharusnya cari yg elok dan di bungkus dengan kemas.

*Tujuannya kotak senang disusun dan bole menjimatkan ruang.

[su_button]Barang Besar [/su_button]
Almari baju,kabinet dapur,almari barang perhiasan,almari kasut,peti sejuk,mesin basuh seeloknya dikosongkan bagi tujuan memudahkan pekerja untuk mengangkat dan disusun dalam lori.

*Barang yang dibungkus dalam kotak boleh juga dimuatkan dalam almari apabila almari sudah berada di atas lori bagi menjimatkan ruang supaya dapat menyusun barang lain dengan teratur dan kemas.

Ekstra Tip

Sumber : Qayy Lori SewaMurah


Anak ‘Throwback’ Gambar Esma Daniel Waktu Remaja, Warganet- “Bapak Kau Memang handsome Dik”

Buat yang mengikuti platform TikTok, tentu sudah cukup familiar dengan satu trend yang berkongsikan foto masa muda ibu bapa mereka. Trend tersebut mengatakan, “My dad/mom said he/she rejected a lot of girls/boys back then.”

Tidak melepaskan peluang untuk mengikut trend, seorang pengguna TikTok harithdaniel_iam yang dipercayai anak kepada pelakon senior, Esma Daniel juga mengikuti trend tersebut.

Buat yang mengikuti perkembangan pelakon ini tentu begitu menyukai dirinya yang tidak hanya kacak malah merupakan salah seorang pelakon hebat. Wajah Esma Daniel sering menghiasi kaca televisyen dan tidak dilupakan sebagai pemegang gelaran Juara Hero Remaja 1990/91.

Melihatkan rakaman video ini pula, turut dikongsikan beberapa keping foto Esma Daniel ketika muda oleh anak lelakinya ini. Walau bagaimanapun, ramai yang tidak hairan kerana sememangnya pelakon ini memang diakui ramai seorang yang kacak.

Meninjau ke ruangan komen, rata-rata warganet mengakui bahawa  Esma Daniel sememangnya seorang pelakon yang memiliki rupa paras kacak.


Sakit Kepala Redakan Tanpa Telan Ubat. Cuba Ni, Mudah Je!

Sakit kepala antara penyakit yang biasa kita alami tanpa mengira waktu. Bila sakit kepala menyerang, memang satu kerja pun tak menjadi dibuatnya.

Terasa serba serbi tak selesa dan kadang kala mengundang rasa marah pun ada. Jadi cara paling mudah untuk legakan tanpa makan ubat, ada cara atau petua yang boleh dipraktiskan.

Ianya patut anda tahu dan petua ini dikongsikan oleh seorang doktor. Semoga bermanfaat!

PETUA HILANGKAN SAKIT KEPALA YANG ANDA HARUS TAHU

Pernahkah anda mengalami sakit kepala teramat sangat? Akibat stres, migraine, ada banyak masalah dan sebagainya. Bagaimana hendak atasi dengan mudah di rumah?

Berikut adalah beberapa petua untuk melegakan sakit kepala:

1.Tutup mata dan berehatlah.

Ini adalah rawatan sakit kepala yang berkesan untuk sakit kepala seperti migrain, dan dapat membantu meredakan sakit kepala. Duduklah di dalam bilik yang tenang dan gelap dengan mata anda ditutup dan cubalah berehat seketika. Jika perlu, tidur sebentar.

2.Urut leher dan kepala anda.

Menggosok dan mengurut-urut bahagian leher dan kepala anda dapat memperbaiki aliran darah dan menenangkan sakit kepala. Ini sangat membantu untuk sesiapa sahaja. Dapatkan bantuan daripada rakan dan ahli keluarga,

3.Hangat atau sejukkan leher anda

Cuba letakkan pad suam atau kain hangat di leher anda untuk mengurangkan sakit kepala akibat ketegangan otot dan sebagainya.

Jika itu tidak membantu, anda boleh menggunakan pek ais jika ia membantu anda melegakan sakit kepala.

4.Bersantai dan rileks

Luangkan masa untuk diri anda, bernafas dalam-dalam, dan cuba untuk membayangkan imej yang damai dan tenang. Pelbagai ’relaxation techniques’ boleh membantu pesakit yang mengalami masalah sakit kepala.

5.Kurangkan stres dan tekanan.

Sekiranya anda mengalami sakit kepala yang teruk, cuba elakkan dari tekanan. Jauhkan diri dari persekitaran yang bising, pulang bekerja lebih awal sekiranya anda boleh, atau minta rakan atau ahli keluarga membantu mana yang boleh.

6.Lihat semula apa yang anda makan dan minum.

Apa yang anda masukkan ke dalam badan anda boleh memberi impak besar kepada sakit kepala anda. cuba hadkan kafein dan alkohol dan elakkan rokok. Jadual makan juga adalah penting, terutama bagi mereka yang mendapat sakit kepala dari gula darah rendah. Jangan lewatkan makan, terutamanya sarapan pagi.

PERHATIAN : Sekiranya masalah anda tidak berkurang selepas melakukan langkah di atas, terus berjumpa doktor. Tahu punca dan rawat sewajarnya. Jangan cuba-cuba dapatkan rawatan melalui produk dan suplemen tanpa nasihat doktor dan ahli farmasi. Bahaya untuk kesihatan.


“Sederhana itu indah” – Netizen

Ibu tunggal bukan gelaran yang mudah untuk dipikul, apatah lagi dalam membesarkan anak-anak dalam dunia yang serba mencabar sekarang. Ianya tanggungjawab yang sangat besar dan pelakon terkenal, Rita Rudaini membuktikan dirinya kuat dalam membesarkan dan mendidik anak-anaknya.

Meninjau akaun Instagram Rita Rudaini, telah dikongsikan satu video yang memaparkan dia menyambut ulangtahun kelahiran anak sulungnya, Airit Rayyan Rizqin yang ke 14 tahun di rumah. Pada awal video, dapat dilihat adik kepada Rayyan iaitu Qaqa membawa sepotong kek yang sudah dinyalakan dengan sebatang lilin menuju ke arah abangnya itu.

Sederhana dan simple, itu yang dikatakan oleh warganet setelah melihat gelagat dua beradik ini. Rayyan juga membacakan doa sebelum meniup lilin keknya itu. Alhamdulillah sejuk perut ibu mengandung ada anak-anak yang baik dan soleh sebegini.

Rayyan dan Qaqa anak-anak yang selalu memberikan kekuatan untuk Rita terus berjuang dan memastikan mereka menjadi insan yang baik dan berakhlak mulia. Adik dan abang ini juga menjadi saksi kekuatan seorang ibu dan mereka membalas segala peng0rbanan Rita dengan kejayaan demi kejayaan dalam pelajaran.

Sehingga kini, perkongsian oleh Rita ini telah pun meraih hampir 4000 tanda suka daripada warganet. Seronok warganet melihat kehidupan Rita dan anak-anak bujangnya ini.

Untuk rekod, Rita berkahwin dengan Aidil pada 2008 dan bercerai pada September 2013. Hasil perkahwinan, mereka dikurniakan dua Cahaya mata lelaki iaitu Airit Rayyan Rizqin dan Airit Qaqa Arjuna.

Sumber: Instagram Rita Rudaini

Baca artikel menarik lain di sini:


“Saya Anak Kampung, Biasa Bergelumang. ..”- Siti Nurhaliza Mahu Ajar Anak Berjiwa Lasak & Hargai Alam

Datuk Seri Siti Nurhaliza mahukan anak-anaknya lasak sepertinya yang berjiwa anak kampung.

Itulah perkongsian yang dimuatnaik isteri kesayangan Datuk Seri Khalid ini menerusi laman instagramnya.

Dalam perkongsian tersebut, penyanyi  berkongsi beberapa keping foto momen bersama anak-anaknya, Siti Aafiyah dan Muhammad Afwa ketika memgunjungi Taman KLCC. Tampak begitu riang sambil berbarin di atas rumput taman sambil bergelak ketawa.

“Saya anak kampung yang biasa bergelumang dengan alam. Mandi sungai, panjat pokok, kutip siput sedut di sungai, masuk hutan, bermain di padang rumput, teman datuk menoreh getah, bercucuk tanam, masuk lumpur, masuk longkan tangkap berudu dll.

“Katalah apa aktiviti anak kampung (selain bersawah), semua saya lakukan. Sebab tu saya sangat hargai alam.

“Saya juga ingin anak saya lasak seperti saya. Hari ni saya mengajak Afwa dan Aafiyah bergambar di Taman KLCC. Nak mereka rasa nikmat dan indahnya menghargai alam.

“Marilah kita sama-sama hargai bumi, tempat tinggal kita. Jagalah bumi kita yang satu ni, cuma satu. Ciptaan Allah yang maha besar. Alhamdulillah,” tulisnya di dalam satu hantaran Instagram bersempena Hari Alam Sekitar sedunia.

Sementara itu di ruangan komen, ramai wargamaya menumpukan perhatian pada kecomelan wajah Afwa yang menang!s ketika fotonya diambil.


“Dulu Suami Tak Suka Tapi Akhirnya Jatuh Cinta Pandang Pertama”, Garfield Dan Maya Jadi Pelengkap Bahagia!

Jumlah pengikut seramai 50 ribu bukan satu angka yang kecil untuk seekor kucing. Tapi inilah hakikatnya buat dua ekor kucing comel, Garfield dan Maya. Mempunyai pengikut tegarnya sendiri, kemunculan Maya dan Garfield atau nama manjanya Apil sentiasa dinantikan.

Ada sahaja keletahnya yang sentiasa mencuit perhatian. Lincah kala beraksi, malah cukup aktif ketika bermain. Sentiasa menghiburkan para pengikutnya.

Tak Pernah Sangka

Begitu juga ‘Mama’ dan ‘Ba’ serta abang-abang Maya dan Apil. Kehadiran kucing-kucing comel ini ternyata buat keluarga kecil ini menjadi bertambah meriah.

“ Diam tak diam kami sudah bersama Apil dan Maya hampir 3 tahun yang lalu. Kalau diikutkan pada mulanya suami saya jenis yang takut kucing walaupun jauh disudut hatinya dia sukakan kucing.

Suami pernah berhajat, kalau dia terjumpa kucing Persian berwarna oren, dia akan beli. Kebetulan atau lebih tepat, ketentuan Allah SWT, kami dipertemukan dengan Apil. Saya langsung tak jangka suami buat keputusan untuk membeli Apil ketika itu.

Maklumlah kami langsung tak pernah berbincang bab memelihara kucing dan saya kira, keadaan itu mustahil akan berlaku. Tapi apabila melihat Apil buat pertama kali, kami jatuh hati dan tak sangka suami pun sama. Bila dia setuju untuk membeli, saya rasa macam terawang-awangan. Tak percaya. Macam mimpi.

Saya tak pujuk tapi anak-anak yang merayu. Yang benarnya, hatinya sendiri memang dah terpaut pada Garfield,” katanya lagi.

Bimbang Apil berseorang, Maya pula hadir melengkapkan lagi keluarga kecil ini, sebulan selepas Apil muncul. Bertambah meriah jadinya.

“Maya pula dibeli sebulan selepas Garfield. Suami rasa simpati melihat keadaan Garfield yang keseorangan dan kesunyian setiap kali saya dan suami keluar bekerja dan anak-anak ke sekolah. Lanjutan dari situ, suami mula mencari kawan untuk Garfield.

Maya dipilih kerana di antara banyak-banyak kucing di petshop waktu itu, Maya yang paling kecil dan pemalu. Dek kerana kasihankan padanya, kami pilih Maya. Kini selepas berhenti kerja dan menjadi surirumah sepenuh masa dapatlah saya menemani Maya dan Apil kala anak-anak ke sekolah,” luah ibu kepada Ziqry Huzairy, Zizry Huzairy dan Zilfizzry Huzairy ini lagi.

Anggap Seperti Anak Sendiri

Sungguh membuat keputusan untuk memiliki kucing kesayangan tidak semudah yang disangka. Komitmen harus tinggi dan perlu lebih rajin untuk menguruskan segala kelengkapannya.

“Jujur pada mulanya, perasaan takut dan risau memang ada. Apabila kita sudah mengambil keputusan untuk membela kucing, komitmen pada mereka adalah seumur hidup. Makan, minum, perlindungan, kasih sayang dan perubatan perlu tip top.

Itulah yang kami risau, takut tak mampu nak lakukan. Tapi syukur, semakin lama kucing-kucing ini dengan kami, keadaan jadi normal malah kami tak kekok lagi. Kami banyak belajar dari pengalaman orang, juga membuat pemerhatian sendiri dengan sikap kucing-kucing ini. Sekarang, Apil dan Maya sudah kami anggap seperti anak sendiri.

Apil sangat manja terutama dengan suami. Mudah mengalah dengan Maya malah aktif dan keletahnya sentiasa mencuit hati. Suka melihat burung dan gemar melihat suasana luar (tapi tak suka keluar). Satu lagi, hobi utamanya adalah menggigit plastik. Apa sahaja plastik barang yang kami bawa balik, dia akan gigit sampai puas.

Maya pula berbeza dari Apil. Maya agak sombong, tak suka dipegang dan hanya mahu dibelai pada masa tertentu sahaja. Maya jarang bersuara, takut mandi dan kuat tidur. Maya juga tak sukakan dunia luar dan stress jika dibawa keluar. Malah dia juga agak clumsy tapi keletahnya amat mencuit hati,” katanya teruja bercerita.

Si comel Apil dan Maya sememangnya dijaga cukup sempurna. Malah kedua-duanya sentiasa dijaga dengan baik. Pantang sakit atau alahan, kedua-duanya pantas dibawa ke klinik untuk menerima rawatan.

“ Untuk Apil dan Maya kami berikan Royal Canin Indoor untuk makanan kering serta Fussie Cat untuk makanan basah mereka setiap hari. Boleh dikatakan anggaran untuk kelengkapan mereka sekitar RM300 setiap bulan,” kata anak kelahiran Gemencheh, Negeri Sembilan ini lagi.

Page Dunia Maya HD Tarik Perhatian Ramai

Bermula dari kucing biasa, Apil dan Maya terus menjadi kucing popular gara-gara page Dunia Maya HD yang mendapat sambutan ramai.

“Saya selalu muat naik gambar Maya di group kucing. Banyak permintaan agar saya mewujudkan pula page Maya. Maka terhasillah Dunia Maya HD yang sudah beroperasi lebih 2 tahun.

Setiap hari memang kami akan kongsikan segala telatah Maya dan Apil di sini juga berkongsi cerita dan pengalaman dengan rakan-rakan yang banyak bertanya.

Bagi saya menjaga kucing sememang boleh memupuk sifat disiplin yang tinggi. Contohnya dalam hal membersihkan tandasnya, menukar air dan bekas makannya, memandikan, mencuci telinga, dan banyak lagi.

Disiplin ini penting supaya kesihatan mereka sentiasa terjaga. Menjaga kucing juga meningkatkan sifat tanggungjawab pada diri. Selain itu, jiwa juga menjadi lebih sensitif. Hati mudah tersentuh dan simpati melihat haiwan lain terutamanya yang terbiar. Ini mendorong kita untuk membantu kucing-kucing yang lain pula.

Pun begitu sifat rajin juga perlu ada kalau nak pelihara kucing di rumah. Saya amat menitikberatkan bab kesihatan dan kebersihan. Setiap hari, saya akan memastikan tandas mereka bersih supaya tidak wujud bau yang tidak disenangi.

Apil dan Maya adalah Indoor cat, jadi kebersihan mereka dan rumah kami juga perlu seiring. Saya mengemop lantai dua kali sehari dan pasang air purifier supaya bulu, habuk dan bau diserap sepenuhnya,” katanya lagi.

Sumber: Majalah Keluarga Julai 2018


Bayar Bil Mahal Tapi Orang Lain Guna Percuma, Ini Cara Mudah ‘Detect’ Pencuri Wifi Rumah Anda!

Sekarang ni ramai yang menggunakan kemudahan internet secara WiFi di rumah. Maklumlah anak-anak setiap hari menggunakan untuk PdPR. Begitu juga dengan ibu bapa yang bekerja di rumah.

Namun pernah kita mengalami situasi apabila prestasi WiFi anda terasa perlahan pada waktu-waktu tertentu membuatkan aktiviti harian menjadi sukar.

Tahukah anda ia berlaku barangkali dikatakan berkaitan dengan ‘pencerobohan’ line internet. Siapa yang tak geram, bayar mahal-mahal ada yang guna secara percuma.

Nak tahu cara kesan pencuri WiFi tersebut, menerusi pengguna TikTok @hafizi.zain, menunjukkan cara untuk kesan pencuri WiFi di rumah yang menyebabkan internet menjadi perlahan.

Langkah pertama: Muat turun aplikasi Fing yang boleh didapati secara percuma di Google Play Store dan App Store.

Langkah kedua: Settings Fing mengikut terma dan syarat

Langkah ketiga: Selesai settings, ‘scan for device’

Langkah Ke empat: Paparan skrin dikatakan menunjukkan beberapa nama yang mencurigakan. Klik peranti berkenaan.

Langkah kelima: Klik ‘remove divice’.

Nota: Aplikasi ini dapat membantu anda mengenal pasti peranti yang daripada terus mengakses rangkaian WiFi ini. Jadi cara yang sebaiknya adalah menukar ‘password’ untuk mengelak kejadian sama berulang.

“Patutlah line slow, rupanya ada yang guna…”

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Dr Kongsi 6 Jenis Makanan Ejen Bantu Cair Kahar Cara Alami. Elak Melarat Jadi Teruk.

Apabila seseorang itu batuk tentu mengakibatkan rasa tidak selesa terutama apabila batuk yang disertai dengan kahak.

Kahak ini jika dibiarkan lama tentu akan menyebabkan badan berasa tidak sihat sekali gus menyebabkan pencetus kepada demam yang berlarutan.

Sama dewasa,, remaja atau kanak-kanak, pastikan batuk berkahak tidak berterusan kerana ia akan menyebabkan badan sukar untuk kebah demam.

Jadi selain mendapatkan nasihat doktor, apa kata cuba cara alternatif dengan makanan makanan yang ada di rak dapur rumah anda.

Jom lihat panduannya.

MAKANAN EJEN PENCAIR KAHAK.

Makanan boleh jadi ejen pencair kahak tau.

Ramai tanya, makanan apa yang baik untuk anak makan bila batuk berkahak.

Yang paling utama, makanan ultra proses penggalak kahak kita kena cuba elakkan sebaiknya.

Singgang ikan dan sup ayam, antara makanan yang wajib saya buat bila anak tak sihat. Banyak bahan ramuan pemusnah kahak kita boleh letak dalam makanan macam ni.

Saya kongsi 6 jenis makanan yang boleh kurangkan kahak dari anak-anak.

– Kandungan omega 3 bantu kurangkan radang dalam badan anak.

– Allium dalam bebawang sebagai antiradang untuk kurangkan penghasilan kahak.

– Buah dan sayur. Labu, sayur hijau, nenas, pear. Makanan tinggi fiber bantu cairkan kahak.

– Dalam capsicum, ada capsaicin. Unsur kimia yang bantu kurangkan kahak.

– Wajib jadi kawan baik anak bila batuk. Air yang cukup, akan bantu pecah dan cairkan kahak anak. Air kelapa pun boleh.

– Makanan bersup dengan bahan ramuan tinggi nutrisi dan bahan ramuan yang boleh kurangkan kahak. Makanan utama yang perlu kita bagi bila anak tak sihat.

Makanan, bukan ubat.

Tapi, ia boleh bantu proses penyembuhan jika diambil dengan cara dan kaedah yang betul.

Kita cuba sama-sama ya. Banyakkan real food untuk anak, dan jauhkan sebaiknya makanan tinggi proses dari anak-anak.


“Hidangan Mengingatkan Kita Saat ‘Jatuh’”.- Rosyam Nor

Hidup ini penuh dengan cabaran. Untuk melalui saat sukar ada yang terpaksa mengubah gaya hidup termasuk mengurangkan perbelanjaan isi rumah.

Pengarah dan pelakon terkenal, Datuk Rosyam Nor berkongsi gambar nasi dan telur goreng berkicap serta kapsyen penuh makna telah meraih perhatian ramai.

Sehingga kini posting berkenaan telah mendapat likes 138K dan lebih 7 ribu share.

NASI TELUR KICAP INGAT ZAMAN SUSAH

Menurut Rosyam Nor, lauk berkenaan undang nostalgia dikala susah dan peringatan buat dirinya.

Hidangan yg akan mengingatkan kita disaat kita ‘jatuh’..

Nikmatnya…tak terkata..

Walaupun kita sudah diatas, semoga hidangan ini jadi ‘peringatan’ bahawa ia pernah menemani kita..

LAUK LEGEND PALING ‘TERSEDAP’! TAPI INGATAN KALA SUSAH.

Dalam pada itu, meninjau di ruangan komen ada yang bersetuju dengan perkongsian pengarah terkenal itu, ada juga berseloroh mengatakan ia menjadi menu paling sedap tidak mengira susah atau senang.

Bahkan ada yang mengimbau mengatakan ia lauk bekalan waktu persekolah dahulu. Lebih sweet, pelakon lagenda, Fauziah Nawawi turut memberi komen.

Nyata, lauk paling ringkas ini setiap kita punya cerita tersendiri, ada yang sedih dan sebaliknya.

Hidup kita berbeza, cabarannya. Moga perkongsian Rosyam Nor ini menjentik hati kita untuk muhasabah diri.

Antara komen adalah seperti berikut:

Sumber: FB Rosyam Nor


Suami Ini Kongsi, Rumahtangga Kena Saling Melengkapi, Bukannya Cari Kesempurnaan

Kasih sayang isteri kepada suami adalah segalanya. Demi memastikan kebahagiaan yang kekal hingga akhir hayat, isteri sentiasa memberikan yang terbaik kepada suami. Begitu juga suami, yang saling memberikan kasih sayang tanpa berbelah bagi. Rencah dalam kehidupan rumahtangga ada pasang surutnya, dilalui dengan penuh kesabaran demi memastikan keharmonian rumahtangga.

Aku tak pernah nak gosok baju sendiri, cari stokin dan seluar dalam sendiri. Aku kalau mencari benda-benda ni, mesti tak jumpa, kalau jumpa pun mesti bukan sepasang. Buat sakit hati aku je beria nak cari bagai.

Selalunya setiap pagi El akan tanya aku.

“D, which one you nak pakai hari ni?” Sambil dia tunjuk kemeja-kemeja dan seluar untuk aku.

Dan macam biasa, dia bagi soalan, tak sempat aku sahut tapi dia sendiri yang decide.

“As usual lah D, tunggu you pilih i yang pening. Kalah perempuan”.

Aku gelak je tengok gelagat buah hati aku, sambil mata Farrel dengan Aldric tak lepas mengekor mommy dia orang berlari kecil naik tangga.

Farrel sambung main atau tengok tv, Aldric pandang aku lepas tu mencebik.

Macam biasa, aku jerit panggil El.

“Mommy, Aldric ingat you tinggal dia. Air mata dah meleleh ni!”

El sambung jerit kat atas “You peganglah dia kejap, dengan anak sendiri pun nak takut”.

Aku bukan takut, masalah Aldric ni menangis bila mommy dia tinggal macam aku piat telinga sampai nak putus gayanya. Farrel anak daddy, melekat je sampai nak pergi kerja pun menangis beria nak ikut aku pergi kerja.

Settle El gosok baju, aku mandi siap-siap nak pergi kerja.

“Mommy, mana stokin dengan spender i?”

El sahut “Ada atas katil sekali dengan belt you D”.

“Mommy mana kunci kereta i?”

El jawab “Ada dalam poket seluar, i dah letak siap-siap kang Farrel masuk mulut lagi”.

Sebab bila ada hero 2 orang dalam rumah ni, kita perlu lebih laju dari pergerakkan dia orang. Dikhuatiri nanti buat x-tray jumpa syiling atau kunci kereta dalam perut
Mommy mana wallet i atas bar table dapur ni?”

El tanpa jemu, dialog yang sama setiap hari selama hampir 3 tahun perkahwinan kami, aku masih bertanya soalan yang sama tapi El tetap melayan. Kalau ada tempat yang berubah pun, bukan lah setiap hari.

“Dalam briefcase you, nanti you tertinggal dalam handbag i lagi”.

Sebab selalu kalau balik kerja petang, aku suka bawa El dengan budak-budak pusing pergi Speedmart, pusing-pusing singgah mamak.

Kesian duduk rumah, dia nak keluar sendiri aku memang tak bagi kecuali dengan driver, kalau aku tak pakai.

Isteri sentiasa ada untuk uruskan segala

Aku tak tahu bila dia akan jemu, bila dia akan rasa aku ni hanya menyusahkan sebab kena uruskan semua pasal aku. El sentiasa sediakan semua hal aku termasuk budget perbelanjaan dan kewangan keluarga.

Aku percaya dia seperti mana dia percaya janji aku yang akan menjaga dia sepenuh hati dengan bertarung nyawa melahirkan anak-anak aku.

Aku tengok dia contraction, aku tengok dia meneran, aku tengok dia dikoyakkan supaya mudah anak aku keluar melihat dunia.

Aku dah tak dapat rasa dia genggam tangan aku sekuat masa bercinta sebelum ada Farrel dengan Aldric dulu. Dah tak sama, langsung tak sama.

Hal dia sendiri dia selalu lupa mungkin sebab kesan bersalin tapi hal aku, secebis kuman pun dia tak pernah lupa!

DULU AKU CINTAKAN KELEBIHAN DIA, AKU SAYANGKAN KELEMAHAN DIA TAPI SEKARANG AKU CINTAKAN SEGALA KELEBIHAN DAN KELEMAHAN DIA, SEGALANYA.

Isteri korban kerjaya

Dia berkorban segalanya untuk aku. Dia korbankan paras rupa dia untuk menjadi “Hamba Abadi” aku, dia korbankan tubuh badan yang cantik demi zuriat dan pewaris-pewaris aku.

Apatah lagi dia korbankan kerjaya di bank dan usia seawal 23 tahun dulu untuk berkahwin dengan aku yang dia baru kenal 2-3 bulan?

Apa lagi yang aku tak reti bersyukur?

Apa lagi pengorbanan dia yang aku nak nafikan?

Dia dah tak ada kawan rapat macam dulu sebab 3 hero dia di rumah lah yang jadi BFF dia, yang jadi peneman tawa dan tangis dia.

Dulu masa baru kahwin El selalu nangis sebab aku tegas, lagi-lagi bila gosok baju kemeja dengan seluar aku. Pantang betul aku bila ada bahagian kat pakaian aku yang renyuk atau tak licin.

Lagi-lagi bila kolar baju aku El turunkan dulu sebelum aku pakai sebab nanti kolar tu macam patah, jadi lembik. Biar kolar naik dulu sebab nanti masa aku nak pakai baru aku turunkan.

Kalau turunkan kolar sehari sebelum, lagi lah aku pantang! Tak nampak tajam dan tak tegak macam baru gosok. Siap aku belikan iron board yang tinggi dan tebal alasnya, steamer punya iron pun ada sekali untuk sut dan baju korporat aku.

Itu baru pasal baju.

Aku pantang betul kalau basuh baju aku tak bersih. Paling pantang kalau aku terpaksa tunggu El bersiap. Aku tak suka menunggu dan aku tak suka orang tunggu aku.

Aku pernah tengking dia sebab kacau waktu kerja aku. Aku herdik dia sebab kacau hal kerja aku, kacau waktu appointment dengan client-client aku.

Tapi aku belajar banyak perkara dalam perkahwinan.

Bila aku tengok baju yang tak selicin aku hantar dobi, aku senyum sendiri. Aku bukan berkahwin dengan owner kedai dobi. Aku bukan kahwin dengan orang suruhan atau orang gaji.

Sebenarnya aku nak dia yang uruskan sebab aku nak rasa sentuhan El bila aku keluar cari nafkah. Aku nak orang pandang aku berpakaian kemas sebab isteri aku yang jaga penampilan aku.

Bila aku tengok kawan-kawan ada skandal, bercakap tentang lelaki bernikah lagi, aku suka perhati.

Dalam hati aku, kau rasa minah yang kau usung kehulu kehilir ni boleh ke jaga anak-anak kau, boleh ke sediakan makan pakai kau, boleh ke bertahan dengan kau seperti minah yang kau bodoh-bodohkan kat rumah tu?

Kalau mampu dengan tidak membanding-bandingkan, nikahlah. Terpulang, tak salah pun tapi aku ada pendapat aku sendiri.

Bagi aku, kalau kita cari kelemahan isteri, mesti kita akan jumpa tapi kenapa aku tak pandang kelebihan-kelebihan isteri yang terang-terangan cukup sempurna dalam membahagiakan rumahtangga kami?

Kalau dia tengok kelemahan aku, 10 kali lebih banyak dari dia yang berkorban demi menjadi isteri yang terbaik buat aku.

Bila aku ingat balik waktu baru kahwin dulu, mesti aku gelak sendiri sebab dia terkejar-kejar untuk menjadi seorang isteri sedangkan waktu tu dia tinggalkan semua kehidupan, kerjaya dia termasuklah orang tua.

Dia sentiasa cuba menjadi yang terbaik supaya aku tahu, takkan ada wanita diluar sana setanding dengannya. Aku nampak, aku perasan.

Sekarang, El cukup cekap terutama dalam mengenyangkan perut aku. Siapa pernah datang rumah aku tahu lah rasa masakan dia.

Sap sap soi makanan terhidang.

Sap sap soi anak-anak dah mandi.

Sap sap soi barang-barang aku siap.

Sap sap soi rumah bersih wangi dan teratur.

Aku bukan nak memuji isteri aku sendiri walaupun aku tengah puji tapi aku berkongsi yang dalam rumahtangga ni, kita tak perlu menjadi atau mencari yang sempurna.

Kita cuma perlu melengkapi satu sama lain. Kita akan belajar bermacam perkara setiap hari.

Apa yang kita nak bandingkan penat lelah kita cari duit, bina perniagaan, bina kerjaya, uruskan pekerja atau lain-lain perkara dengan kerja isteri di rumah?

Dari sebelum Subuh isteri kita bersilat sampailah sebelum Subuh balik. Itu belum lagi dia orang bangun setiap 1-2 jam sebab susukan anak-anak.

Kekadang masa buang air besar pun sambil dukung anak. Kau gelak. Kita bukan tak tahu tapi kita saja buat-buat terlepas pandang.

Bila last isteri kita demam? Nak demam pun tak jadi sebab dia orang fikir, siapa nak urus suami dan anak-anak kalau demam?

24/7 NON STOP.

Kita, ada lagi masa melepak, ada lagi masa layan hobby, main golf, main kereta, pergi urut, pergi karaoke dan enjoy tanpa pengetahuan isteri, siap kelontong member kat rumah tu menunggu penuh setia macam orang bodoh.

Itu ke yang kita nak banggakan dan ajar pada anak-anak lelaki kita bila dia orang kahwin esok?

Sebenarnya suami yang bertanggungjawab penuh pada rumahtangga dan keluarga. Seni serta coraknya pada suami dan bapa, warna serta kelembutannya pada isteri dan ibu.

Anak-anak yang ada di depan mata itulah hasil dari tugas kita sebagai ibu dan bapa.

Bila kita rasa kita tak bahagia, dalam rumah asik bergaduh dan nak baran je rasa, bukan pasangan atau rumahtangga yang perlu berubah tapi kita.

Kita sebagai ketua keluarga yang perlu berubah dan mengubahnya.

Jauh lagi perjalanan aku dan isteri, terlalu banyak lagi yang perlu aku belajar tapi kalau kita nak pasangan yang baik maka ianya bermula dari kita. Kita nak pasangan yang mendengar kata dan setia, kuncinya ada pada kita.

Semoga bermanfaat, semoga kita mendapat isteri dan anak-anak yang taat.

In shaa Allah.

#SuamiMithali


“Jangan Baling Dadu, Jangan Psttt!” Cara Santai Adid Marcello Wish Anak UPSR, Sweet Sangat!

Pernah tak mak ayah kita dulu pesan macam ni, “Jangan baling dadu, jangan psttt.” Inilah  cara santai Adid Marcello Wish Anak UPSR, Sweet Sangat! Memang diakui sana-sini dimedia sosial ibu bapa memberikan kata-kata semangat kepada anak yang menduduki peperiksaan UPSR. Peperiksaan yang berlangsung selama empat hari ini, memberikan rasa debaran kepada anak dan juga ibu bapa.

Begitu juga  Adid Marcello yang memberikan kata-kata semangat kepada anak sulungnya. Lebih manis, kata-kata yang diberikan sungguh santai sehingga membuatkan anaknya ketawa. Cara ini seharusnya dipraktiskan supaya anak tidak tertekan semasa menjawab. Masuk ke dewan peperiksaan dengan penuh keceriaan dan semangat. Jom kita lihat perkongsiannya.

Para pengikutnya turut memberikan kata-kata semangat kepada anaknya.


Makeover Kabinet Dapur Guna Almari Pakaian Kanak-Kanak Jer, Kemas Dan Penstoran Praktikal!

Memiliki ruang dapur yang bersih dan susun atur yang kemas sudah tentu memudahkan urusan memasak.

Selain itu, penstoran yang praktikal dan sempurna akan memudahkan kita mencapai perkakasan memasak dengan cepat.

Dapur yang bersih dan cantik pasti menjadikan mood memasak akan lebih teruja.

Namun untuk memilik kabinet dapur yang cantik memerlukan bajet yang mahal, tapi itu bukan alasan bagi puan Qelaa Arsh yang memilik daya kreatif untuk memiliki ruang penstoran yang praktikal pada harga bajet.

Menerusi perkongsianya, jelas membuktikan almari pakaian kanak-kanak telah diubah suai menjadi kabinet dapur dengan bantuan wallpaper untuk menjadikan kabinet ini lebih cantik!

Jom kita lihat hasil kreativitinya.

Susun atur yang cantik dan kemas!

Almari baju kanak-kanak beli di Gaint. Wallpaper sy pki wallpaper foam eco shop

Siap!

Kreatif cara wanita ini. Selamat mencuba!


Jalan Raya Dah Bertukar Jadi Sungai, Lelaki Ini Dapat Banyak Ikan!

Kala ini sana sini, socmedia memaparkan kisah duka mangsa banjir. Ada yang kehilangan ahli keluarga, ada yang kehilangan harta benda dan ada juga yang masih belum mendapat bantuan. Dengan ini harap mereka yang dalam kesusahan segera diselamatkan.

Dalam pada itu, ada juga segelintir yang mengambil kesempatan mencuba nasib untuk menangkap ikan di kawasan yang di naiki air.

Siapa sangka ia jadi sumber rezeki setelah banyak ikan diperolehinya dengan mudah.

Rezeki banjir

Meninjau di ruangan komen, mendapati rata-rata netizen terhibur dengan gelagat lelaki berkenaan dan menganggap rezekinya kala banjir melanda negara.


Mungkin Remeh.. Awas! 6 Perkara Ini Petanda Anda Boros, Susah Nak Simpan Duit.

Orang yang boros merupakan orang yang suka berbelanjakan wang untuk sesuatu yang tidak diperlukan.

Ramai yang semakin mementingkan wang dan harta benda, atau menjadi lebih materialistik.

Ini merangsang mereka membeli benda-benda seperti gajet canggih yang hangat di pasaran. Demi mengikut fesyen terkini, mereka membazir wang mereka.

Ini 6 petanda anda boros.

1.Pengaruh rakan
Boleh terdorong untuk membeli sesuatu barangan kerana dorongan rakan-rakannya yang juga membelinya.

2. Trending fesyen
Memborong baju yang memiliki corak yang sama namun berbeza warna hanya untuk mengikuti fesyen semasa.

3. Jenama telefon
Mengganti jenama telefon bimbit hanya kerana sudah bosan dengan jenama yang sedang dipakai dan inginkan telefon yang trending dipasaran.

4. Bil elektrik tinggi
Membiarkan alat-alat elektronik di rumah, seperti lampu, hawa dingin, atau televisyen, menyala namun tidak digunakan sehingga bil elektrik melambung tinggi.

5. Memiliki kad kredit lebih dari satu
Mengunakan kad kredit untuk membeli barang bukan keperluan dan culas untuk membayar setiap bulan.

6. Shopping online
Kerap ‘aware’ dengan jualan murah di atas talian. Biarpun tidak mampu lagi membeli, barangan yang diidamkan tetap dimasukkan dalam ruangan ‘troli’. Membeli kerana pengaruh iklan.

Apa yang pasti, sikap ini membawa banyak kesan negatif yang menyebabkan tidak mempunyai aset atau simpanan untuk masa tua, kecemasan atau untuk pekara lain dalam kehidupan mereka.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Ini Sebab Elak Kerap Makan Nugget. Take Note Ibu Ayah!

Tidak dinafikan amat penting menjaga pemakanan untuk seisi keluarga terutamanya kanak-kanak. Ini kerana mereka mendapat semua nutrien yang diperlukan untuk pertumbuhan dan perkembangan mereka.

Menggalakkan ahli keluarga mengamalkan gaya hidup yang sihat juga amat penting. Lebih-lebih lagi, zaman sekarang yang penuh dengan lambakan makanan segera yang mudah dibeli.

Memang makan segera ini sedap dimakan, namun ia akan memberi kesan untuk jangka masa panjang. Makanan yang diproses ini lazimnya penyediannya tidak menjuruskan kepada diet yang sihat.

Salah satu makanan segera yang sering menjadi pilihan keluarga adalah makanan nugget. Ia makanan yang mudah disediakan. Lebih menyedihkan ia menjadi makanan sarapan buat anak-anak. Malah ada juga didapati makanan sebegini turut dijual di kantin sekolah.

Menyedari akan hal ini, melalui Public Health Malaysia, menyedian maklumat mengenai sebab kenapa makanan segera seperti nugget tidak digalakkan untuk pemakanan seisi keluarga terutama kanak-kanak.

IKUTI PERKONGSIAN INI.

Jika anda merasakan nugget adalah pilihan yang baik dan mudah untuk menggantikan sumber protein dari daging ayam, fikirkan semula.

“Autopsy” yang dilakukan oleh pengkaji terhadap nugget ayam menemui sebahagian besar nugget ayam TIDAK mengandungi daging putih ayam sebaliknya bahan bahan lain dari ayam seperti kulit, tulang, saluran darah dan komponan ayam.

Selain itu, bagi meningkatkan rasa dan untuk bertahan lama, garam dan bahan pengawet di campur kedalam adunan sebelum ini. Kandungan garam yang tinggi ini adah punca kepada peningkatan tekanan darah dan pengambilan kalori tinggi nugget boleh menyebabkan kegemukan.

Makanan segera seperti ini merupakan sejenis makanan ultra- processed yang sememangnya bukan pilihan yang baik jika anda mengutamakan kesihatan.

JADUAL PEMAKANAN YANG BAIK UNTUK ANAK-ANAK

Sarapan

Sarapan bukan saja untuk mengisi perut dan memberi tenaga. Ia menjadikan anak anda lebih peka dan membaiki daya ingatan supaya mereka dapat memberi lebih tumpuan kepada pelajaran di dalam kelas. Antara hidangan dicadangkan adalah:

• Bijirin dengan susu.

• Kacang panggang, telur dadar dan roti bakar.

• Bubur ayam atau bubur ikan dengan sayuran.

Waktu rehat di sekolah

Di sekolah, jangan biarkan anak anda mengisi perut mereka dengan makanan ringan yang tidak berkhasiat dan minuman berkarbonat. Sebaliknya, bekalkan mereka dengan makanan berkhasiat seperti:

• Buah-buahan seperti pisang atau epal.

• Sandwic tuna, sardin, ayam atau telur.

• Roti atau biskut tawar dengan keju, marjerin atau jem.

• Sekotak susu, susu soya atau jus buah-buahan.

Makan tengah hari

Makanan tengah hari bagi mengisi semula bekalan nutrien dan tenaga daripada sarapan yang telah digunakan untuk mencergaskan badan dan minda anak supaya lebih bersedia mengharungi masa berikutnya. Makanan yang boleh diberikan:

• Nasi dengan sayuran dihidangkan bersama ayam atau ikan atau daging yang dimasak dengan kicap cair atau tauhu kukus dengan daging cincang.

• Mi sup dengan daging ayam tanpa lemak dan sayuran.

• Nasi ayam kukus dengan salad.

Waktu belajar

Sama ada anak anda mengulang kaji di rumah, pusat tuisyen atau mengikuti kelas piano, mereka memerlukan makanan berkhasiat untuk mencerdaskan fikiran dan badan supaya boleh memberi tumpuan kepada mata pelajaran Matematik dan Muzik! Berikan mereka:

• Pau kaya atau pau kacang merah.

• Sandwic tuna atau sardin atau ayam atau telur.

Makan malam

Makan malam memberi peluang kepada anak anda untuk melengkapkan kuantiti nutrien harian mereka. Galakkan mereka duduk makan bersama keluarga kerana waktu makan malam adalah masa terbaik untuk seisi keluarga berbual mesra. Cuba hidangkan:

• Spageti atau makaroni dengan ayam, sayuran dan keju serta sos tomato.

• Burger ayam masakan rumah dengan roti gandum penuh dan sayuran.

Snek antara waktu makan utama

Snek dapat menenangkan perut yang berkeroncong sebelum tibanya waktu makan utama. Minuman seperti susu, malta, jus buahan-buahan dan susu soya yang diberikan bersama makanan ringan dapat membantu menambah nilai pemakanan makanan snek. Pilihan yang sihat termasuk:

• Bungkusan atau kotak kecil bijirin.

• Biskut separuh manis atau biskut tawar.

• Roti ban atau roti dengan keju.

Kredit: Public Health & Harian Metro


Aaron Aziz Sekeluarga Ke Jepun Anak Sulung Berjaya Tamat Belajar! “Muka Pun Dah Macam Orang Sana”

Anak sulung pelakon popular, Datuk Aaron Aziz baru-baru ini telah berjaya menamatkan pengajiannya setelah tiga tahun menuntut ilmu di Jepun.

Perkara itu dikongsikan olehnya di laman Instagram miliknya dengan meluahkan rasa syukur dengan berkongsi momen-momen semasa dia dan keluarga hadir ke majlis konvokesyen anak sulungnya.

Difahamkan Danish Anaqi berjaya memperoleh pra diploma di sebuah kolej di negara matahari terbit itu.

“SubhanAllah Alhamdulillah Allahuakhbar. Terima kasih Allah kerana melindungi anak saya untuk tiga tahun ini. Danish, Daddy sangat bangga, gembira dan bersyukur.

“Awak dah capai banyak perkara yang tidak pernah Daddy capai dan awak akan lebih berjaya lagi selepas ini. Awak lalui semua halangan, ujian dan kesusahan dan telah memberi inspirasi kepada orang lain.” tulisnya di bahagian kapsyen.

Pelakon berusia 47 tahun itu turut menitipkan pesan buat anak lelaki tunggalnya itu supaya mengimbangi antara kejayaan di dunia dan juga di akhirat.

“Apa yang Daddy minta daripada awak adalah untuk berjaya di akhirat juga dan itu akan menggembirakan Daddy lebih dari segala-gala yang ada di dunia ini.

“Menjadi anak yang soleh, tak tinggalkan solat dan terus berdoa dan miliki akhlak yang baik serta disayangi Allah dan ikut ajaran junjungan kita Rasulullah SAW.” tambahnya.

Menjengah ruangan komen, rata-rata warganet mengucapkan tahniah kepada Danish sambil berseloroh mengatakan wajahnya seperti orang Jepun.

Sumber: Instagram


“Anak-Anak Bukan Mesin Pencen Kita”- Netizen Kesal Sikap Ibu Bapa Yang Selalu Minta Duit..

Tanggungjawab sabagai Ibu bapa adalah  membesarkan anak dari kecil sehingga dewasa. Mereka juga banyak berkorban jiwa, raga, harta dan wang demi memberikan yang terbaik untuk anaknya sehingga dewasa.

Namun ada ibubapa mengharapkan sumbangan anak anak bila mereka bersara nanti. Saya kira ini bukan langkah bijak, jika anak beri. Ia merupakan bonus dan rezeki, Anak yang baik pasti akan menjaga ibubapa mereka.

Kawan kawan,

Sanggupkah kita ambil hak anak cucu kita, kerana kita tidak merancang waktu bersara nanti.

“Anak aku ramai, tiap orang aku mintak seribu sorang. Cukuplah Seploh ribu nak jalan jalan tiap tiap bulan”.

Jangan jadikan anak anak kita mesin persaraan kita dan tuduh mereka anak derhaka, sebab kita lalai dan langsung tak bersedia untuk bersara.

Sumber: Azizul Azli Ahmad, facebook kisah dunia


Baru Dua Bulan Melayari Bahtera Perkahwinan, Suami Salamiah Hassan Pergi Buat Selamanya

Ajal maut ditangan Tuhan. Siapa sangka, baru sahaja dua bulan berkahwin, penyanyi veteren Salamiah Hassan, 71 tahun berpisah buat selama-lamanya dengan suami tersayang, Gerry Hughes, 68, yang dilaporkan meninggal dunia semalam.

Berita sedih itu disahkan anaknya yang juga penyanyi Atilia Haron, hari ini yangberkongsi kisah sedih di Insta Story miliknya.

“Kami sekeluarga menerima berita pemergian Gerry Hughes pada Jumaat pagi dan mama sedang dalam perjalanan ke Tasmania, Australia.

“Kami harap semua dapat memberikan masa untuk kami meratapi pemergian yang mengejutkan ini. Al-fatihah,” tulisnya.

Memetik dari Harian Metro, Atilia tidak dapat berkongsi punca kematian Allahyarham kerana masih menunggu perkembangan daripada ibunya.

“Nanti bila mama sampai rumah sana saya maklumkan. Saya nak tunggu mama sampai Tasmania untuk maklumkan kepada kami. Mama berada di Kuala Lumpur kerana menghadiri undangan persembahan,” katanya.

Terdahulu, penyanyi yang terkenal menerusi lagu Gelombang dan Menghitung Hari itu melangsungkan pernikahan dengan Hughes yang berasal dari Liverpool, England dan menetap di Australia pada 1 September lalu.

Salamiah dan Hughes yang juga kenalannya sejak 15 tahun lalu dinikahkan dalam majlis sederhana di Burnie, Tasmania.

Untuk makluman, Salamiah sebelum ini pernah mendirikan rumah tangga dengan Allahyarham Raja Haron Raja Aziz dan dikurniakan dua orang cahaya mata iaitu Raja Ahmad Shah dan Raja Atilia.

Allahyarham Raja Haron meninggal dunia pada 28 Julai lalu akibat masalah jantung.


Abang Almarhumah Siti Sarah Positif Covid 19, Tahap Oksigen Menurun. Shuib Fobia, Mohon Didoakan Cepat Sembuh!

Belum pun reda rasa kesedihan dihati Shuib sekeluarga, kini berdepan pula dengan ujian yang menimpa pada abang iparnya iaitu Ahmad Firdous Raissuddin yang telah dimasukkan ke Hospital Serdang, Selangor, akibat positif Covid-19.

Perkara itu dimaklumkan Shuib selepas selesai majlis tahlil buat almarhumah isterinya  pada Selasa Malam.

Memetik laporan di Harian Metro Shuib berkata, tahap oksigen abang iparnya semakin menurun namun masih dalam keadaan stabil.

“Sudah lapan hari abang ipar saya dikuarantin. Oksigen dia juga semakin menurun, tapi keadaan dia masih lagi stabil dan dirawat di Hospital Serdang,” katanya.

Fobia Dengan Covid-19

Menurut Shuib, dia menjadi fobia dengan virus pembunuh itu dan menasihatkan abang iparnya supaya tidak menunggu lama untuk mendapatkan rawatan.

“Saya jadi fobia. Apabila abang ipar saya menjalani pemeriksaan tahap kandungan oksigen antara 94 dan 95 peratus.

“Saya cakap, tak payah tunggu lama-lama, pergi dapatkan rawatan segera. Saya mohon, tolong doakan abang ipar saya,” katanya.

Dalam masa sama, Shuib berkongsi nasihat kepada orang ramai agar sentiasa memberi penekanan kepada penjagaan kesihatan diri.

“Apabila sudah berlaku perkara macam ini, kena ada kesedaran untuk menjaga kesihatan. Kita kena periksa diri apa diperlukan, apa vitamin yang kita kena ambil dan bagaimana nak menjaga sistem imunisasi.

“Kalau ada anggota keluarga dijangkiti Covid-19, kita kena tahu apa kita kena buat. Kena ada oksimeter. Ini benda wajib ada sekarang,” katanya.

Ambil Vaksin

Shuib juga menekankan kepentingan vaksin dalam situasi pandemik sekarang.

“Jururawat yang bertemu saya meminta saya supaya menasihatkan semua mengenai kepentingan vaksin. Menurutnya, setiap hari mereka menguruskan orang yang dijangkiti, yang nyawanya diambil.

“Sekurang-kurangnya, apabila kita sudah disuntik vaksin, bukanlah kita betul-betul selamat, tetapi itu adalah usaha kita untuk mengekang jangkitan,” katanya.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Bukan Beban Bila Anak Bertambah. Perniagaan Berjaya & Gaji Naik, Hakikatnya Kita Menumpang Rezeki Anak.

Bagi pasangan yang mendirikan rumah tangga pasti mengharapkan untuk memiliki anak. Kehadirannya boleh menjadi penyejuk hati dan ujian buat ibu ayah. Namun apabila anak semakin bertambah, segelintir ibu bapa menjadikan ia bebanan buat mereka. Malah ada juga hadkan untuk memiliki anak atas faktor ekonomi.

Bagaimanapun catatan saudara Mohd Zulkifli Shafie menarik untuk kita muhasabah diri agar bersyukur dengan kehadiran cahayamata. Bahawa setiap anak itu adalah punca rezeki melimpah ruah. Selanjutnya ikuti perkongsian ini.

Kita Menumpang Rezeki Anak
Setiap kali bertambah anak, kos sara hidup makin bertambah dan ia pernah merisaukan saya suatu ketika dahulu sebab biasanya kenaikan kos sara hidup tak setara dengan kenaikan gaji. Jadi secara logik biasa, kehidupan semakin sempit sebab berkongsi dengan lebih ramai ahli keluarga dengan gaji yang sama.

Bila bertambah ahli keluarga baru, saya akan buat bajet baru. Disebabkan pertambahan seorang anak setiap satu setengah tahun, maka jumlah kenaikan gaji sentiasa tak sempat cover dengan kenaikan kos sara hidup. Hingga saya give up untuk buat bajet sebab apa yang tertulis atas kertas, memang tak cukup. Adjust ikut mana sekalipun tak cukup juga sebab pendapatan kecil. Isteri pula tak bekerja untuk tampung kos sara hidup.

Rezeki Berupa Kebijaksanaan

Tapi realitinya, gaji waktu tu cukup jer bahkan boleh lagi menyimpan 10% daripada gaji setiap bulan. Hutang pun dapat langsai kesemuanya walaupun dari segi gaya hidup tu, memanglah tak sama dengan orang lain. Tapi yang penting, CUKUP. Kekadang kita lupa, rezeki itu tak semestinya dalam bentuk kewangan, kekadang Allah rezekikan kita berupa kebijaksanaan dalam mengurus kewangan. Kita mampu berbelanja lebih kecil atas perkara yang sama dengan orang lain.

Sewaktu kerisauan saya tentang pendapatan ketika anak sudah 3 orang (lepas 5 tahun setengah berumahtangga), seorang sahabat saya pesan, mintalah rezeki dari Allah atas asbab anak-anak tu.

Anak-anak tu sumber rezeki katanya. Katanya lagi, ‘cable’ kita mungkin banyak yang ‘tersumbat’ (disebabkan dosa-dosa kita), tetapi ‘cable’ anak-anak sangat ‘clear’. Disamping kita berdoa, minta juga anak-anak doakan juga.

Mudah-mudahan Allah lapangkan rezeki kita atas asbab anak-anak itu.

Kita Menumpang Rezeki Anak-anak

Sejak daripada itu, saya pegang betul-betul nasihat sahabat saya itu, katanya “kita menumpang rezeki anak-anak”, bukan anak-anak menumpang rezeki kita. Setiap anak yang lahir, Allah datangkan bersamanya rezeki. Jadi jangan risau tentang rezeki.
Dan bila saya renung balik, setiap kali anak baru yang lahir, ada sahaja peningkatan kami sekeluarga dari sudut kewangan. Cuma kekadang kami sahaja yang tak perasan.
Tetapi peningkatan kewangan itu bukan datang percuma. Takdir Allah itu dihujung ikhtiar manusia. Bila anak bertambah, saya terpaksa lebih rajin berusaha bila memikirkan masa depan mereka. Dari situ datang idea-idea dan semangat yang baru untuk bangkit.

Rezeki Kelahiran Anak Ke-8
Ketika isteri mengandungkan anak kami yang ke-8, Allah berikan semangat baru untuk tingkatkan bisnes kami ke tahap yang lebih tinggi. Kami sudah ada wawasan yang baru dan Allah berikan kami idea-idea baru untuk dilaksanakan. Dan kami nampak perkembangan positif bisnes kami beberapa bulan sebelum kelahiran anak ke-8 kami, Alhamdulillah.

Kesimpulannya, jangan risau tentang rezeki bila bertambahnya anak. Rezeki itu Allah sudah jamin untuk setiap anak. Kita hanya perlu berusaha sahaja. Berdoalah minta Allah lapangkan rezeki, dan letakkan usaha yang sepadan dengan doa itu supaya Allah memakbulkan doa tersebut, insyaAllah.


Kalau Pergi Bercuti, Jadilah Jurugambar Isteri. Pikat Hati Sampai Hari Tua. Deep!

Semua pasangan suami isteri ingin bahagia. Begitulah rumahtangga, walaupun nampak biasa-biasa aje perbuatan itu, tapi ia meninggalkan kesan yang mendalam.

Walaupun sekadar hanya mengambil gambar, ia sudah cukup membuatkan kasih suami isteri makin melimpah.

Ikuti perkongsian ini.

Kalau pergi bercuti, jadi lah jurugambar isteri.

Adat orang perempuan, suka nampak lawa. Tapi nak dapatkan sekeping gambar yang dia puas hati tu bukan senang! 100 keping gambar sama belum tentu dia upload lagi.

Jadi kalau nak jimat masa kena la study sikit pose yang dia suka. Dua benda je sebenarnya orang perempuan suka tengok dekat gambar mereka. Nak nampak tinggi dan kurus!

Nak dapatkan gambar macam tu tak susah pun. Kena la guide beliau sikit sebelum snap.
” ok baby ke kiri sikit bagi center, kaki lurus ke depan sikit, angkat dagu sikit, toleh kiri kanan belakang depan, 3,2,1 cisss!”

Jangan angkat camera main tekan je kang jadi gambar tak lawa pulak buang masa.

Ok dah dapat gambar yang beliau suka. Masalah timbul bila semua gambar cantik!
Nak pilih gambar 1 je dari pagi bawa ke malam. Jadi ikut pengalaman saya akan delete je senyap-senyap biar tinggal 2-3 keping gambar sebelum dia tengok. Kejap je dia boleh pilih kompem!

Bila dia dah pilih satu gambar yang paling cun. Soalan biasa akan keluar,
” baby, gambar ni ok tak?”. Kat sini kita tak boleh jawab “ok je”. Terlalu simple dan terlalu jantan.Ini bakal merosakkan mood mereka.

Jawapan perlu disertakan dengan huraian. ” ok ni darling, lighting on point, tudung nampak tajam baju nampak flowy, bulu mata lentik, nampak kurus nampak tinggi dan sebagainya “.
Macam ni baru mereka seronok dengar!

Tak ada apa yang sukar bila kita senang berkomunikasi dengan isteri. Ambil sedikit masa buat mereka rasa dihargai.Senang hati isteri dilayan macam puteri. Sentiasa jadikan mereka yang pertama di hati.

Bersabarlah melayan isteri kita,Mereka pembawa bahagia. Pikatlah hati mereka,
Walau sampai hari tua.

Semoga kita menjaga hubungan yang baik dengan pasangan.

Kredit: Syamsul Fitri


Suami Diberi Bantuan Pernafasan, Eina Azman Mohon Didoakan Diberi Kesembuhan

Ujian sebagai manusia ini berbagai-bagai, ada ujian keluarga, hubungan, kewangan, kerjaya atau kesihatan. Jesteru itu, hidup kita perlukan kekuatan untuk melalui dugaan hidup, dan senjata paling ampuh adalah dengan berdoa kepadaNya.

Eina menerusi Instagram memohon orang ramai agar mendoakan kesihatan dan kesejahteraan suaminya kembali seperti sedia kala. “Saya mohon semua mendoakan kesihatan dan kesejahteraan suami saya, Kaiser Gurmeet Abdullah kembali seperti sedia kala. Doakan suami saya yang kini berada di hospital agar kuat untuk melawan virus COVID-19. Sebab oxygen suami saya semakin menurun hingga perlu pakai bantuan oxygen.” tulisnya.

Semakin Menurun

Paras oksigen suami pelakon, Datin Eina Azman iaitu Datuk Kaiser Gurmeet Abdullah yang positif Covid-19 mengalami penurunan sehingga terpaksa menggunakan bantuan pernafasan.

Bagaimanapun, dua anak kembarnya, Arianna Aubrey dan Karl Kareef negatif virus itu. Pasangan suami isteri itu turut meraikan ulang tahun ketujuh perkahwinan mereka dalam keadaan positif Covid-19, semalam.

Terdahulu dimaklumkan, Eina dan suami dan dua pembantu rumah mereka disahkan positif Covid-19.

“Hari ini (semalam) adalah ulang tahun perkahwinan kami tapi begini pula jadinya. Ya Allah memang hilang kata-kata. Apapun saya percaya ini semua ketentuan Allah dan kami terima dengan hati yang terbuka. Saya minta tolong semua doakan untuk kami sekeluarga bersama pembantu rumah,” katanya.


“I Ajak Kayuh Basikal Tak Nak. But U Still Beautiful As Ever Babe.” Isteri Mengadu Makin Gemuk Sejak Hamil, Respond Alif Satar Buat Netizen Terhibur. Sweet Couple!

Perubahan hormon, berat badan meningkat antara yang sering dialami oleh wanita yang sedang berbadan dua. Demikian yang dialami oleh isteri kesayangan selebriti pujaan ramai, Alif Satar.

Ibu kepada dua cahaya mata baru-baru ini berkongsi cerita dengan memuat naik gambar di laman Instagram bersama suaminya.

Di dalam perkongsian tersebut, Shadila Halid mengakui berasa kurang yakin apabila pengacara itu kelihatan lebih kurus berbanding dirinya.

Bagaimanapun, kapsyen posting berkenaan telah mendapat perhatian suaminya yang meninggalkan komen dengan nada lucu. Namun tidak lupa menyelitkan pujian  bahawa isterinya itu masih kelihatan cantik walaupun semakin ‘berisi’.

Perkongsian itu nyata mendapat reaksi dari pengikut pengacara dan juga pelakon ini. Ratarata memberikan pandangan yang sama apabila memuji wanita hamil itu yang kelihatan semakin berseri-seri sejak ‘berbadan dua’.

Comel je Aliff balas


Tercekik Tulang, Dr Ni Sarankan Perhatikan Beberapa Tanda-tanda Ni Agar Tidak Serius!

Tercekik tulang walau bukanlah menjadi masalah besar, namun bila terjadi boleh menyebabkan sesiapa pun tidak selesa.

Kalau diikutkan, dalam masyarakat kita ada sahaja petua untuk menghilangkan rasa tercekik tulang ini.

Namun sebelum itu, apa kata kita dengar dulu saranan doktor ini untuk pastikan insiden tercekik tilang ini tidak memudaratkan diri.

Ini perkongsiannya.

Anda mungkin mengalami sekatan tulang ikan pada salur makanan. Duri ikan tersangkut di halkum!

Perhati tanda-tanda ini :

1. Sakit secara tiba-tiba pada tekak ketika makan ikan.

2. Rasa sakit yang mencucuk-cucuk pada kawasan tekak.

3. Ia boleh dirasakan pada satu tempat sahaja.

4. Sakit tersebut tidak langsung berkurang selepas beberapa jam

Ini adalah tanda-tanda klinikal pada kebiasaan pesakit alami.

Walaubagaimanapun, ia boleh juga hanya sekadar luka akibat duri tersebut.

Maknanya, tulang ikan tersebut telah tertelan, tetapi luka pada dinding saluran makanan yang menyebabkan rasa sakit.

Ini nasihat saya apabila ada tanda-tanda di atas :

Cuba telan makanan seperti biasa, perhatikan karakter sakit yang dialami. Sekadar tidak selesa, adakah berkurang sakitnya, atau mencucuk-cucuk pada satu tempat sahaja?

Cuba lihat di hadapan cermin. Kadang-kadang tulang ikan itu boleh saja tercucuk di bahagian tekak sahaja, terutama mereka yang mempunyai tonsil yang besar. Boleh nampak jelas.

Boleh kalau anda nak cuba keluarkan sekali dua. Tak perlu mencuba banyak kali. Ini hanya akan menyebabkan luka berlaku pada dinding salur makanan. Luka ini akan menjadi lebih besar dan akan memberi lebih sakit kepada pesakit.

Akhir sekali, jumpalah kami di hospital. Kami akan bantu keluarkan. Jangan risau.

Semoga bermanfaat!